Boško Obradović dobio TV PINK i „Informer” na sudu - Glas Šumadije\nNaslovna > Izbori 2022 > Boško Obradović dobio TV PINK i „Informer” na sudu\n05/03/2021 05/03/2021 919Ostavi komentar na Boško Obradović dobio TV PINK i „Informer” na sudu\nPosle ranijih pravosnažnih presuda za povredu časti i ugleda protiv režimskih dnevnih listova „ALO” i „Informer”, kao i prvostepenih presuda protiv Aleksandra Vučića i Gorana Vesića po istom osnovu, Boško Obradović je ovih dana dobio još dve prvostepene presude u njegovu korist protiv TV PINK i ponovo dnevnog lista „Informer”.\nNajpre je Viši sud u Beogradu usvojio tužbeni zahtev Boška Obradovića i kaznio „Informer” zbog prenošenja neistinitih informacija i povrede ugleda i časti sa 200.000 dinara, a zatim i TV PINK sa 100.000 dinara zbog teksta „Sram te bilo, fašisto”, obavezujući ih da objave presude bez komentara i odlaganja na svojim internet portalima.\nOvim povodom Boško Obradović izjavio je sledeće: „U obrazloženju prve presude stoji da pravom na čast čovek je zaštićen od nečovečnog tretiranja, a pravo na ugled ga štiti od stvaranja pogrešne predstave o njemu koja narušava njegovo dobro ime. Režimski mediji već godinama unazad upravo na nečovečan način tretiraju sve opozicione lidere i druge protivnike aktuelne vlasti, 24 sata dnevno emitujući laži i klevete na naš račun, sa jedinim ciljem da formiraju pogrešnu sliku o svima nama i naruše naš ugled u javnosti. Ove sudske presude su naša jedina zaštita i odbrana pred javnošću koja nikada na režimskim medijima ne može da čuje i drugu stranu.\nDo sada je sud za izgovorene laži o meni lično i Srpskom pokretu Dveri kaznio vodeće ličnosti aktuelne vlasti Aleksandra Vučića i Gorana Vesića, ali i SNS TV PINK i režimske dnevne novine „Informer” i „ALO” u ukupnoj visini od milion i 200.000 dinara. Međutim, to njih ni na koji način ne pogađa niti oni posle svega menjaju svoju uređivačku politiku već nastavljaju sa istom praksom vređanja svakoga ko drugačije misli. Ove suštinski male kazne ionako ne plaćaju oni već država koja na razne načine daje subvencije režimskim medijima, a oni unapred ukalkulišu sudske kazne u svoj godišnji budžet za širenje laži. Jedini način da se sa ovim prekine jesu drakonske kazne u visini kompletnog dnevnog tiraža, kao i zabrana obavljanja medijske delatnosti za medije koji svakodnevno krše zakon, poput TV PINK kojoj je odavno trebalo oduzeti nacionalnu frekvenciju. Uostalom, ovde uopšte nisu u pitanju mediji već progandna glasila vladajuće stranke.\nPoseban značaj ove dve nove presude je u tome što su sudije utvrdile da je reč o neistinitim informacija koje ovi mediji prenose, i što je u drugoj presudi sud ponovo nazivanje fašistom ocenio kao netačnu i nedopuštenu informaciju za koju moraju da postoje dokazi, kao i zabrana rada takve političke organizacije od strane nadležnog državnog organa, a to ne postoji u slučaju Dveri već je u pitanju povreda moga ugleda i časti. Verujem da nove presude neće ništa promeniti, jer vladajući režim počiva na negativnoj propagandi protiv svakoga ko se usudi da kritikuje vlast i oni od toga neće odustati. Međutim, ovo je važna moralna i javna satisfakcija za mene, moju porodicu i Srpski pokret Dveri i dokaz da je sve što su o nama govorili i govore laž”, zaključio je Obradović, a prenosi Infoslužba Dveri u svom današnjem saopštenju.\nTagovi: Boško Obradović Dveri Informer sudska presuda TV Pink


O nama – LIKA-EMI\nNalazite se na web prezentaciji kompanije Lika - Emi d.o.o.\nKompanija Lika - Emi osnovana je 2006. godine u Kaću, opština Novi Sad. U prvobitnom periodu poslovanja osnovna delatnost kompanije bile su telekomunikacije, pre svega projekti koji su se odnosili na izgradnju i održavanje pristupnih mreža za fiksnu telefoniju.\nVremenom kompanija je rasla, sticala poverenje klijenata i širila svoju delatnost. Osim fiksne telefonije, obavljani su poslovi iz oblasti saobraćajne signalizacije (semafora), alarmnih sistema, sistema video nadzora i interfonskih sistema. Osim toga uspešno su realizovani projekti iz oblasti kablovskih distributivnih mreža i optičkih telekomunikacionih mreža.\nU narednom periodu delatnosti kompanije Lika - Emi proširile su se i na polje energetike i električnih instalacija. Učestvovali smo u izvršenju projekata javne rasvete, opremanja objekata električnim instalacijama i priključenja poslovnih i stambenih objekata na elektroenergetski sistem.\nKvalitetnim radom na teritoriji Vojvodine (Novi Sad, Subotica, Zrenjanin, Sombor, Pančevo....) kompanija Lika - Emi stekla je poverenje veoma uspešnih i priznatih kompanija i postala njihov poslovni partner.\nNeki od najznačajnijih poslovnih partnera kompanije Lika - Emi su:\n• Elektrovojvodina - EPS\n• Radun - Avia\n• Javno preduzeće Informatika Novi Sad\n• Energotehnika Južna Bačka\n• Tel - ing\n• Energy - pro\nKompanija Lika - Emi je zvaničan podizvođač radova kompanije Energotehnika Južna Bačka. Osim toga sarađujemo sa velikim brojem poslovnih subjekata sa teritorije Vojvodine i grada Beograda.Tokom prethodnog uspešnog perioda učestvovali smo u realizaciji projekata opremanja električnim i telekomunikacionim instalacijama Distributivnog centra kopmanije Univerexport u Novom Sadu i Tržnog centra "Promenada" u Novom Sadu.\nU budućnosti se okrećemo novim tehnologijama i unapređenju poslovanja na svim nivoima.\nDeo usluga koje nudimo:\nprojektovanje, izgradnja i održavanje mreža fiksne telefonije\nprojektovanje, izgradnja i održavanje optičkih telekomunikacionih mreža\nprojektovanje, ugradnja i održavanje interfonskih sistema\nprojektovanje, ugradnja i održavanje alarmnih i sistema video nadzora\nmontaža i održavanje sistema saobraćajne signalizacije (semafora)\npriključenje poslovnih i stambenih objekata na elektroenergetski sistem Republike Srbije\ngrađevinski radovi u oblasti telekomunikacija i energetike.\nUkoliko smatrate da kompanija Lika - Emi može biti i vaš poslovni partner ili imate pitanja za nas, možete nas kontaktirati.\n© LIKA - EMI | 2022


Porodice nestalih na Kosovu: 20 godina nam se krše ljudska prava\n10 decembar, 2020\nARHIVA - Obeležavanje Međunarodnog dana nestalih na Kosovu, 30. avgust 2019. (Foto: Rojters/Laura Hasani)\nNa Međunarodni dan ljudskih prava, članovi Udruženja porodica nestalih lica tokom i nakon sukoba na Kosovu podsećaju da im se već 20 godina krše osnovna ljudska prava, jer još uvek nemaju nikakve informacije o svojim najmilijima. Uputili su apel kosovskim i međunarodnim institucijama da ulože veće napore da kako bi se sudbila nestalih i kidnapovanih lica na Kosovu rasvetlila.\nNakon što su položili cveće na spomenik posvećen nestalim licima koji se nalazi ispred zgrade Skupštine Kosova, članovi Udruženja porodica kidnapovanih i nestalih lica na Kosovu pozvali su domaće i međunarodne institucije, da svoje arhive dostave nadležnim organima, kako bi se pitanje nestalih konačno rešilo.\n“Počeću od lokalne samouprave pa do predsedništva, mi smatramo da oni trebaju više da rade na ovom pitanju, a način na koji se do sada radilo pitanje nestalih neće moći ni za još 21 godinu da se zatvori i reši. Zato je naše mišljenje da oni ne rade, prvo govorimo za naše institucije, a pogotovo za institucije koje su nas ovde oslobodile (međunarodna zajednica) i na kraju da oni imaju glavnu reč…Međunardona zajednica je dužna da oni izvuku te satelitske snimke i da nam na neki način ublaže bol koju imamo 21 godinu”, rekao je koordinator Resursnog centra za nestala lica u Prišini Bajram Ćerkinaj.\nSekretarka Udruženja „Glas roditelja“ u Mitrovici Đulja Aziri rekla je povodom Međunarodnog dana ljudskih prava da se članovima porodica nestalih više od 20 godina krše osnovna ljudska prava.\nSećanje na nestale bez traga\n„Mnogo mi je žao za sve porodice jer je prošlo mnogo vremena, 21 godinu mi tragamo za našim najmilijima i naša prava su diskriminisana na mnogo načina. Ništa se ne radi ni po pitanju zaštite porodica, ni što se tiče penzije, sa svih strana se gaze naša ljudska prava. Osećamo se zanemareno već 21 godinu. Stari ljudi umiru, roditelji koji tragaju za svojom decom umiru, niti su primili penzije koje ih sleduju, a prošlo je mnogo vremena“.\nDanašnjem skupu prisustvao i šef radne grupe Vlade Kosova za nestala lica Ibrahim Makoli.\n„Danas sa Resurnim centrom za nestala lica na simboličan način hoćemo da obeležimo ovaj dan da bismo podsetili celo društvo na obaveze koje imamo jedni prema drugima. Kao prvo bitno je da znamo i da podsetimo sve, da svako ima pravo na istinu. Danas kad obeležavamo 10. decembar trebamo da podsetimo jedni druge da je mnogo bitno da poštujemo deklaraciju za ljudska prava. Rasvetljavaju sudbine kidapovanih i nestalih lica predstalja samo jedan deo ispunjaanja ovih prava i nama preostaje da osim rasvetljavanja sudbine nestalih lica da proguramo i proces pravde i da pomognemo porodicama“, rekao je Makoli.\nKonferencija o ubijenim i nestalim novinarima: Institucije pale na ispitu\nNa Kosovu se još uvek traga za 1643 osobe koje su nestale tokom i nakon sukoba na Kosovu. Članovi Udruženja kidnapovanih i nestalih odali su danas minutom ćutanja poštu nedavno preminulom Koordinatoru Resursnog centra za nestala lica Miloradu Trifunoviću i još šestorici članova ovog centra, koji su preminuli od posledica koronavirusa.\nKonfuzija, etnička distanca, podele – šta misle građani o kosovskom pitanju\nKosovo na Međunarodni dan osoba sa invaliditetom: Potrebno učiniti više\nStrepe za dom zbog izgradnje garaže u centru Prištine\nOdbor za spoljne poslove reagovao povodom pronalaženja posmrtnih ostataka kod Raške\nZapaljeni bilbord uzburkao strasti u Gračanici\nPorodice pozdravljaju razgovor o nestalima, ali ne očekuju mnogo\nNestala lica moraju da budu deo konačnog sporazuma Beograda i Prištine\nNema mira između Kosova i Srbije dok se pitanje nestalih ne reši\nMeđunarodna zajednica i političari pitanje nestalih ne shvataju ozbiljno\nVeselji: Srbija odgovorna za nestala lica na Kosovu


Otkazana Pesma Evrovizije 2020 | OGAE Serbia :: Vaš evrovizijski svet\nNapisao: Miloš Savić u Evrovizija 2020 18. mart 2020.\tKomentari su isključeni\nEvropska radiodifuzna unija (EBU) je danas, sa dubokim žaljenjem, saopštila da se otkazuje ovogodišnje izdanje Pesme Evrovizije, koje je trebalo da se održi od 12. do 16. maja u Roterdamu.\nUsled pandemije koronavirusa, EBU je proteklih nedelja istražio mnoge alternativne opcije kako bi omogućili da se Pesma Evrovizije održi. Međutim, neizvesnost koju nosi širenje virusa COVID-19 širom Evrope i ograničenja koja postavljaju vlade zemalja emitera koji učestvuju u takmičenju, kao i holandske vlasti, značile su da EBU mora da donese ovakvu odluku, te da se evrovizijski šou uživo ne održi kako je planirano. Zdravlje izvođača, osoblja, fanova i posetilaca su u središtu ove odluke.\nIzvršni supervizor takmičenja, Jon Ola Sand, izjavio je da su ponosni na evrovizijsko takmičenje koje je ujedinilo ljude širom Evrope tokom 64 godine i razočarani zbog ove odluke koju su morali doneti. EBU će nastaviti da razgovara sa domaćinom takmičenja, holandskim televizijama NPO, NOS i AVROTROS, kao i gradom Roterdamom, kako bi videli da li je moguće da se Pesma Evrovizije održi u Roterdamu 2021. godine, obećavši da će se Pesma Evrovizije vratiti jača nego ikad.\nZašto takmičenje nije odloženo?\nTrenutna situacija u Evropi će verovatno ostati neizvesna narednih meseci pa u ovoj fazi organizator ne bi mogao da garantuje da može kasnije da priredi šou sa velikim brojem zainteresovanih strana kao što bi bilo da se takmičenje održava u maju. Takođe, ukoliko bi se odložilo, naredni domaćin bi imao manje vremena za pripremu takmičenja za sledeću godinu.\nDa li je takmičenje moglo da se održi bez publike?\nEBU je pažljivo sledio savete nadležnih organa za zaštitu zdravlja i dobrobit svih građana. Holandska ograničenja okupljanja velikog broja ljudi i ograničenja međunarodnih putovanja znače da je održavanje takmičenja, čak i bez publike, u ovom trenutku nemoguće.\nDa li je šou mogao da se održi na daljinu?\nU DNK takmičenja za Pesmu Evrovizije je da na jednom mestu okupi delegacije, izvođače i fanove i pruži jednaku platformu izvođačima tako da se takmiče na istoj bini i omogući im da zablistaju. EBU oseća da u ekstremnim okolnostima sa kojima smo suočeni ove godine, organizovanje takmičenja za Pesmu Evrovizije na drugi način ne bi bilo u skladu sa vrednostima i tradicijom našeg omiljenog događaja.\nDa li će odabrani izvođači moći da nastupe sa svojim pesmama sledeće godine?\nEBU će o tome diskutovati sa Referentnom grupom Pesme Evrovizije i emiterima učesnicima, pa će odluka o tome biti doneta naknadno.


Ko su NANOINFLUENSERI i zašto su svetski brendovi poludeli za njima - Žena.rs\nZa influensere i mikroinfluensere ste sigurno čuli, a sada su se pojavili influenseri sa prefiksom nano, i evo ko su oni.\nKo su nanoinfluenseri Foto: Profimedia\nInfluenseri, samoprozvani blogeri, vlogeri i ostale Internet ličnosti su svoje profile na društvenim mrežama i popularnost iskoristili za ugovore sa raznim agencijama i brendovima kako bi ispromovisali proizvode i događaje svojoj milionskoj publici. Takođe vam je ne sumnjamo poznat termin mikroinflenseri - koji imaju praksu kao i gore pomenuti influenseri samo ciljaju znatno manju grupaciju folovera od nekoliko stotinjak hiljada. E, sada su na red došli nanoinflenseri.\nTermin "nano" kompanije koriste za selekciju ljudi koji imaju oko hiljadu pratilaca i spremni su da reklamiraju proizvode na društvenim mrežama. Njihov mali broj pratilaca čini ih najzanimljivijim za saradnju pod pretpostavkom da imaju malu, ali vernu publiku koja ne misli da će im ta osoba prodavati sve, već da će ih savetovati kao što bi to dobar prijatelj uradio.\nAleksis Baker ima 2.700 pratilaca na Instagramu sa slikama koje imaju tipičnu estetiku blogerki - sa plaže, u društvu drugarica, sa "ootd" momentima i travel putopisima. Međutim njen onlajn život promenjem je u trenu kada je počela da pozira pored proizvoda kao što su "Suave Professionals Rose Oil Infusion shampoo", "Clinique Beyond Perfection" i "Loco Coffee".\nNedavno je tako u fokusu bila priča oko Luke Sabata, mladog američkog glumca koji nije ispunio ugovorne obaveze prema brendu naočara "Spectales". Naime, Luka je po dogovoru morao da postuje jedan post i tri storija priče sa naočarama na svom Instagramu, plus da ga fotografišu sa njima na Nedeljama mode u Milanu i Parizu.\nNakon što nije uradio ništa od postignutog dogovora PR agencija koja ga je angažovala za ovaj dil, tužila ga je tražeći 45.000 dolara i još toliko zbog izazvanih neprijatnosti.


SUĆESKA Nakon teške krađe\nOni su iz porodične kuće Muhameda Jašarevića otuđili veću količinu novca i zlatnog nakita\nZastrašeni mještani Sućeske\nSlužbenici Policijske uprave (PU) Zvornik, u saradnji s kolegama iz Banje Luke, jučer su identificirali i uhapsili M. J, (31), M. P (33), Z. S. (48). i S. J. (35) iz Republike Srbije, koji se sumnjiče da su na području općine Srebrenica počinili krivično djelo teška krađa te ostvarili materijalnu štetu veću od 6.000 maraka.\nOni su prije tri dana iz porodične kuće Muhameda Jašarevića iz Sućeske dvadesetak kilometara od Srebrenice otuđili veću količinu novca i zlatnog nakita, čime je, prema izjavama Jašarevića, pričinjena materijalna šteta veća od 6.000 KM.\nKod počinilaca ovog krivičnog djela pronađeni su određeni predmeti za koje postoji osnova sumnje da su izvršili navedena krivična djela. O ovom slučaju obaviješten je dežurni tužilac Okružnog javnog tužilaštva Bijeljina, koji je naložio kompletiranje predmeta za podnošenje izvještaja za počinjeno krivično djelo.


Jačanje konkurentnosti ženskih biznisa u cilju većeg zapošljavanja - preduzetnica.me\nPočetna»Teme»Jačanje konkurentnosti ženskih biznisa u cilju većeg zapošljavanja\nProjekat Jačanje konkurentnosti ženskih biznisa kroz direktnu podršku, koji realizuje Asocijacija poslovnih žena, ima za cilj da doprinese ujednačenom socio-ekonomskom razvoju Crne Gore, kroz povećanje mogućnosti za zapošljavanje, podršku socijalnoj koheziji i unapređenje lokalne infrastrukture u manje razvijenim opštinama.\n-Korisnicama projekta iz tih opština će, u skladu sa potrebama koje su iskazale, biti pružena podrška u vidu mentoringa, edukacije, izrade sajtova i promotivnog materijala, a u cilju unapređenja kvaliteta njihovih proizvoda, vidljivosti, tržišne konkurentnosti i profitabilnosti njihovih biznisa – navodi se u saopštenju.\nPredsjednica Asocijacije Ljubica Kostić Bukarica, podsjetila je da je Asocijacija kroz desetogodišnji rad realizovala brojne projekte koji se odnose na ekonomsko osnaživanje žena u čitavoj Crnoj Gori.\n-Osvrnula bih se na posljednje dvije godine tokom kojih smo uspješno realizovali projekte Zajedno jači – Razvoj proizvoda i internacionalizacija – Stronger, finansiran iz Interreg IPA Programa prekogranične saradnje za Hrvatsku, Bosnu i Hercegovinu i Crnu Goru za period 2014-2020 i Podsticaj ženskog preduzetništva kroz treninge i mentorstvo, koji je finansiralo Ministarstvo za ljudska i manjinska prava – navela je Kostić Bukarica.\n-Motivisali smo veliki broj žena i mladih ljudi da se uključe u biznis, prije svega kroz četvorogodišnji rad Biznis savjetovalište za žene i mlade u Glavnom gradu, koje realizujemo u saradnji sa Biroom za podršku biznis zajednici Glavnog grada i koje predstavlja odličan primjer saradnje javnog i privatnog sektora – kazala je Kostić Bukarica.\n-Ovakve rezultate ne bismo mogli da postignemo bez predanog i nesebičnog angažmana naših članica, vlasnica biznisa i menadžerki, kao ni finansiranja od internacionalnih organizacija i institucija, koje prepoznaju Asocijaciju kao relevantnog partnera na planu unapređenja ženskog preduzentištva u Crnoj Gori, što je slučaj i sa projektom koji trenutno realizujemo – kazala je Koatić Bukarica.\nProjekat finansira Norveška sa 1,4 miliona eura,, a aktivnosti na terenu sprovodi Kancelarija Ujedinjenih nacija za projektne usluge.\nPrethodni PostPrevoz trajektom moguće platiti platnim karticama\nSljedeći Post Zabranjene privatne svečanosti i rad noćnih klubova


Da bi podržao Vaše zahteve, ALUMIL ima novu unapređenu fabriku za proizvodnju pratećeg pribora za preradu i proizvodnju aluminijumskih komponenti koja može da proizvede 30.000 artikala dnevno. Sečenje, bušenje, glodanje i montaža složenih dodataka zadaci su koji se brzo izvode i uz preciznost dimenzija od strane specijalizovanog osoblja i najnovije opreme. Zajedno sa svim navedenim, treba spomenuti kontinuiranu saradnju sa obradnim centrima - prodajnim centrima koje mogu da pruže rešenja za konstrukcije sa posebnim presecima za svaki tip profila.\nOsim fabrike za proizvodnju pratećeg pribora, posedujemo i potpuno opremljeno odeljenje za mehaničku obradu metala (sečenje, bušenje, planiranje, savijanje) sa najsavremenijim CNC mašinama kao i savijanje profila. Ovo odeljenje takođe omogućava izvođenje složenih mašinskih obrada sa izuzetnom preciznošću i velikom produktivnošću. Sve navedeno funkcioniše pod stalnim nadzorom i rukovođenjem odeljenja za kontrolu kvaliteta, što garantuje da pružamo prvoklasni kvalitet.


Otkupne cijene malina ovisit će o kretanjima na tržištu regije i Evropske unije - Biznis Info\nYou are at:Home»Tržište»Otkupne cijene malina ovisit će o kretanjima na tržištu regije i Evropske unije\nBy BiznisInfo on\t 08/07/2017 Tržište\nNajavljene niske otkupne cijene malina, zbog čega brojni uzgajivači razmišljaju da odustanu od malinarstva, bile su teme okruglog stola “Stanje i perspektive proizvodnje i plasmana maline u BiH”, koji je održan u okviru 11. međunarodnog sajma organske proizvodnje i eko turizma “Dani maline 2017”.\nSavjetnik federalnog ministra poljoprivrede, vodoprivrede i šumarstva Husnija Kudić podsjetio je da je Ministarstvo formiralo radnu grupu za praćenje stanja u malinarstvu, koja je izradila prijedloge mjera za ublažavanje posljedica otežanog plasmana maline i osiguravanje dugoročne perspektive razvoja malinarstva u BiH.\nKudić je istaknuo da se 15 mjera odnosi, među ostalim, na poticaje uzgajivačima i njihovu harmonizaciju u županijama, ali je naglasio da se država, ni ustavno ni zakonski, ne može miješati u određivanje tržišnih cijena malina.\n“Ministarstvo će poduzeti mjere, s ciljem da animira i druge razine vlasti, da poduzmu mjere kako bismo održali ovu značajnu proizvodnju. Međutim, cijena će ovisiti o kretanjima na tržištu u EU i regiji. Ono što su otkupljivači iznijeli je samo analiza i ministar Šemsudin Dedić je iznio stav da se takvim nepotrebnim isticanjem analiza i cijena samo unio nemir”, kazao je Kudić.\nKako je rekao, poljoprivredni proizvođači, također, moraju raditi na unaprjeđenju evropskih standarda u proizvodnji, te se koncentrirati, ne samo na jednu, nego na više poljoprivrednih kultura, kako bi postali održivi.\nKako je kazao predstavnik asocijacije “Zajedno za bh. malinu” Edin Mameledžija, cijena maline se ubuduće ne smije formirati bez uzgajivača.\n“Cijenu treba formirati na temelju stanja na evropskom tržištu, a ne da neko dođe i kaže da će to biti marka i po ili dvije. Stradalo nam je od 150 do 200 dunuma maline zašto što je neko rekao da je moguća cijena jedna i po marka. Malinari to nisu zaslužili jer oni nisu zasadili maline da budu socijalni problem, nego da žive od svoga rada”, istaknuo je.\nPredsjednica Upravnog odbora Saveza proizvođača jagodičastog voća u BiH Jasminka Hadžiabdić kazala je da se očekuje da cijena malina bude poznata u narednih desetak dana i da iznosi više od dvije marke po kilogramu.\n“Tri marke po kilogramu bi ljudima omogućilo da razmišljaju o proširenju i sanaciji oštećenih malinjaka. Međutim, cijena od dvije marke i manje nije predmet diskusije jer bi to definitivno uništilo malinarstvo”, istaknula je Hadžiabdić.\nDvodnevni 11. međunarodni sajam organske proizvodnje i eko turizma “Dani maline 2017” otvoren je danas u Novom Travniku, u organizaciji Saveza udruga organskih proizvođača Federacije BiH, Asocijacije organskih proizvođača SBŽ-a i Općine Novi Travnik.\nDani maline su tradicionalni sajam međunarodnog karaktera u kalendaru EU sajmova, koji svake godine okuplja sve veći broj poljoprivrednih proizvođača i privrednika, a na ovogodišnjem učestvuje više od 60 izlagača, kao i gosti iz Srbije, Hrvatske i Makedonije. (Fena)\nAgrokorstrane investicijeturizamVlada FBiHenergijaKonzumzapošljavanjeNaftaIzvozCijeneBankeMMFSASEinvesticijeautomobiliBingo


Uvezena hrana u granicama propisanog kvaliteta\nAktuelno / Štampa / Uvezena hrana u granicama propisanog kvaliteta\nObjavljeno 02.09.2012. na Beta\nDatum: 02.09.2012.Izvor: Beta\nHrana biljnog i životinjskog porekla koja se uvozi u Srbiju u granicama je propisanog kvaliteta, rečeno je agenciji Beta u Ministarstvu poljoprivrede, šumarstva i vodoprivrede Srbije.\nKako je navedeno, u prvih sedam meseci 2012. nadležne inspekcije zabranile su uvoz 382 tona hrane biljnog i mešovitog porekla vrednosti 32,227 miliona dinara, jednu pošiljku živih životinja i 26 pošiljaka životinjskih proizvoda.\nKontrolu hrane životinjskog porekla koja se uvozi, kako su kazali u ministarstvu, vrši granična veterinarska inspekcija Uprave za veterinu, dok kontrolu hrane biljnog i mešovitog porekla vrši Fitosanitarna inspekcija za bezbednost hrane Uprave za zaštitu bilja.\nU Upravi za zaštitu bilja agenciji Beta su kazali da se pri svakom uvozu hrane biljnog porekla vrši laboratorijsko ispitivanje osnovnih parametara (kvaliteta, prisustva teških metala, pesticida, mikrobiološka ispitivanja i prisustvo mikotoksina), ali i dodatna ispitivanja prisustva genetski modifikovanih organizama (GMO) i radioaktivnosti.\nKako se ističe, „isključena je mogućnost da se u Srbiju uveze nepregledana pošiljka, a samim tim i ne postoji mogućnost da se u prometu nadje hrana životinjskog porekla nebezbedna za ishranu ljudi“.


Kako prenosi The Verge, CEO Microsofta Steve Ballmer trebao bi u narednih godinu dana da stupi sa te pozicije. U otvorenom pismu koje je objavljeno tom prilikom, Ballmer je zaposlenima izjavio da je njegov odlazak deo procesa usvajanja nove strategije koja bi trebala da pogura ovu kompaniju u novom smeru, održivom u budućnosti.\nKrenuli smo put nove strategije sa novom organizacijom i neverovatnim rukovodstvenim timom. Moj odlazak u penziju dešava se u sred procesa transformacije u ovoj kompaniji – od uređaja i usluga koje nudimo. Microsoftu je potreban novi direktor na duže staze koji će nadgledati ovaj proces.\nBallmerov odlazak u penziju desiće se u narednih 12 meseci, čim upravni odbor i specijalna komisija koju će činiti i Bill Gates izaberu novog direktora. Povodom ove prilike, on je izjavio punu podršku svom bivšem kolegi za koga kaže da je izuzetno vodio kompaniju kroz turbulentno vreme i da razume njegovu odluku. Inače, Steve Balmer je stupio na CEO poziciju u Microsoftu januara 2000. godine.


SJAJNE VESTI ZA "ORLOVE": Kolarov i Milinković Savić u sastavu za Škotsku | Novosti.RS\nIskusni igrač nije nastupao za Inter u remiju sa Atalantom (1:1), zbog bola u butnom mišiću, ali će se ipak staviti na raspolaganje selektoru LJubiši Tumbakoviću za najveću utakmicu nacionalne selekcije u poslednjih nekoliko godina.\nDobro je i to da je ranije tokom dana u Srbiju stigao vezista Lacija Sergej Milinković Savić.\nItalijanski mediji su u nedelju preneli da su Fiorentina, Lacio, Roma, Đenova i Sasuolo, sledeći preporuke zdravstvenih vlasti, zabranici svojim igračima da napuste grad i priključe se svojim reprezentacijama.\nGotovo je izvesno da Tumbaković u odlučujućem duelu sa Škotskom (12. novembra) za plasman na Evropsko prvenstvo neće moći da računa na Nikolu Milenkovića i Dušana Vlahovića iz Fiorentine jer je oblast Toskana pob blokadom i ne postoji način da se napusti taj deo Italije i napadača Susuola Filipa Đuričića, koji je i dalje pozitivan na virus korona.\nNakon duela sa Škotskom, "orlovi" će u Ligi nacija igrati protiv Mađarske i Rusije.\nfudbal fudbalska reprezentacija Srbije Sergej Milinković Savić Aleksandar Kolarov Liga nacija Fudbalska reprezentacija Škotske\nEto prilike da Jović i Mitrović provedu zajedno na terenu makar 20 minuta.


Rad Marlene Stojanović iz Zabrege među 15 najboljih na konkursu „Zašto volim Srbiju“ – Kanal M | Radio Televizija Paraćin\nRad Marlene Stojanović iz Zabrege među 15 najboljih na konkursu „Zašto volim Srbiju“\nOd ukupno 600 poslatih radova na literalni konkurs „Zašto volim Srbiju“ povodom obeležavanja Dečije nedelje, sastav učenice drugog razreda Osnovne škole „Branko Radičević“ iz Zabrege Marlene Stojanović našao se među 15 najboljih u Srbiji. Ovaj konkurs je sprovoden uz podršku Ministarstva za rad, zapošljavanje, boračka i socijalna pitanja i Ministarstva prosvete, nauke i tehnološkog razvoja.\nPedesetoro učenika sa najboljim radovima bilo je pozvano na prijem u Palatu Srbije gde su se družili, crtali i fotografisali. Iako često ide u Beograd, ovaj odlazak u prestonicu za Marlenu je bio poseban\nU ime škole koju pohađa, Marlena je predsedniku poklonila knjigu o Paraćinu i primerak školskog časopisa „Naše iskre“. Osim diplome za izvanredno napisan literalni rad, Marlena je dobila i simbolične poklone.\nSastav na temu „Zašto volim Srbiju“ Marlena je napisala sama. Kaže da je očekivala nagradu i dodaje da je osim porodice najveću podršku imala od svojih drugara iz škole.\nZa 8 godina koliko ima, ova devojčiva je do sada učestvovala na dva konkursa i na oba je osvojila nagradu.\nMarlena je ove školske godine krenula i u muzičku školu gde uči da svira flautu. Kada ne piše domaći i ne svira flautu, Marlena voli da piše i želja joj je da jednoga dana izda knjigu.\nIako je još uvek mala i ne zna čime bi želela da se bavi kada poraste, Marlena Stojanović neće odustati od pisanja. Kako kaže nestrpljivo čeka naredni konkurs na kome će učestvovati.\nTags: #konkurs, #nagrada, #Paraćin, #rad, #učenica\nPrevious PostSvestrani talenti paraćinske studentkinje Tare Ivanović\nNext PostObrazovni put učenice osmog razreda Ane Milojević iz Paraćina


Euroaktiv.hr: Srbija nije spremna da otvori nova poglavlja\nTanjug 4. juna 2019. 10:53\nZAGREB – Hrvatski Euroaktiv povodom pisanja srpskih medija o navodnoj mogućnosti da Srbija do kraja juna neće otvoriti nijedno poglavlje, kao i da usporen ritam evropskih integracija Srbije diktiraju pojedine države članice poput Hrvatske, navodi da u EU odbacuju tvrdnje da se radi o blokadi, već da je reč o realnom stanju pregovora.\nPozivajući se na neimenovane izvore, hrvatski Euroaktiv piše da Srbija nije ispunila potrebne uslove kojima bi države članice uverila da može da ide napred u pristupnim pregovorima.\nOdbacuju i tvrdnje da Hrvatska stoji iza usporavanja pregovora i navode da se većina poglavlja ne otvara zbog, kako kažu, „skeptičnosti koju imaju najčešće Francuska, Nemačka i Holandija“.\nTe države, dodaju, nisu inače previše sklone ubrzavanju procesa proširenja, bez obzira o kojoj se državi kandidatu radi.\nHrvatski Euroaktiv analizira pisanje beogradskih medija i konstatuje da je „Srbija dobila hladan tuš iz Brisela“ jer će, kako kažu, ovog meseca otvoriti samo jedno poglavlje u pristupnim pregovorima s EU.\nU sedištu EU, navodi hrvatski Euroaktiv, nisu hteli da to komentarišu, kao ni dilomate država članica.\nPrema hrvatskom Euroaktivu, oni kažu da to nije ništa novo da Srbija do kraja predsedavanja Rumunije neće otvoriti nijedno poglavlje.\nNeke diplomate država članica, piše portal, poručuju da se pažljivo pročita nedavni izveštaj o napretku Srbije koji je Evropska komisija objavila prošle nedelje i onda će biti jasnije zašto pregovori ne idu željenim ritmom.


Caminin çatısında yangın\nKırmızı kodlu alanda 60'lı yaşlar yerini 30'lu yaşlara bıraktı\nÇin ekonomisi ilk çeyrekte büyüdü\nRektör Aksoy öğrencilerle iftar yaptı\nKaratay’da yapılacak yardımlar planlandı\nMüftü Öge’ye hayırlı olsun ziyaretleri devam ediyor\n13:5827 Şubat 2021\nPredsjednik Republike Turske Recep Tayyip Erdogan izjavio je da putevima koje su izgradili prethodnih godina ne prolaze samo ljudi i roba, već je to i pitanje budućnosti\nPredsjednik Republike Turske Recep Tayyip Erdogan izjavio je da Turska uprkos izazovima zbog pandemije koronavirusa i dalje bez prestanka nastavlja sa izgradnjom važnih infrastrukturnih projekata, javlja Anadolu Agency (AA).\n"Dok planiramo i realizujemo naše investicije, uvijek u vidu imamo naš narod. Razmišljajući šta našem narodu i državi treba, implementirali smo mnoge projekte", kazao je Erdogan u obraćanju putem video konferencije na ceremoniji otvaranja tunela Kizilcahamam-Cerkes.\nIstakao je da putevima koje su izgradili prethodnih godina ne prolaze samo ljudi i roba, već je to i pitanje budućnosti.\n"Povećana upotreba prevoznih sredstava, od naših aerodroma do brzih vozova, svakako je rezultat širenja naše putne mreže. Zahvaljujući putnim mrežama, koje se međusobno nadopunjuju, u budućnost gledamo s mnogo više samopouzdanja u smislu razvoja i ekonomske infrastrukture", kazao je Erdogan.\nNapomenuo je da olakšani transport ljudi i roba dodatno doprinosi sveukupnom napretku, razvoju i rastu svakog dijela Turske.\n"U posljednjih 18 godina angažovali smo se na svim putnim mrežama, od kopna, zraka, pa do željeznice i mora. Povećali smo dužinu naših podijeljenih cesta na 28 hiljada kilometara, omogućavajući lakši prijevoz s krajnjeg zapada na istok te s krajnjeg sjevera na jug. Naše historijske i prirodne ljepote danas su postale destinacije preplavljene stotinama hiljada i milionima posjetilaca", rekao je turski predsjednik.\nNaglasio je da je zahvaljujući razvijenoj infrastrukturi njegova zemlja na putu da postane jedan od najvažnijih proizvodnih i trgovinskih centara u svijetu tokom procesa preoblikovanja globalnog, političkog i ekonomskog poretka.\n"U prošlosti su industrija i trgovina bili koncentrirani samo u određenim regijama i gradovima naše zemlje. Danas smo došli do tog nivoa da sve i jedan od 81 našeg grada mogu koristiti mogućnosti koje im se nude, uključujući lakoću transporta i prednosti sirovina i radne snage", kazao je Erdogan.\nIstakao je da će turske vlasti postići sve ciljeve postavljene do 2023. godine te da će zemlju učiniti jednom od 10 najvećih ekonomija u svijetu i podići standard zemlje na nivo koji ona zaslužuje, napominjući da stoga užurbano nastavljaju neprekidno ulagati u transport i brojne druge oblasti.\n"Infrastruktura je važan element razvoja, od transporta do energetike. Ali isto tako, važno je da se ova infrastruktura koristi tako što će doprinositi daljnjoj proizvodnji, zapošljavanju i rastu", rekao je Erdogan.\nYusuf Yazıcı, Kovid-19'u atlattı\nSudan: Turska humanitarna organizacija IHH priredila iftar za djecu bez roditelja\nErdogan: Turska raketa BOZDOGAN u prvom lansiranju ostvarila direktan pogodak


Uz podršku OSCE-a u Teočaku održana radionica "Mjesne zajednice-pokretači promjena i sudionici u procesima odlučivanja"\nPočetna Vijesti Lokalne vijesti Uz podršku OSCE-a u Teočaku održana radionica „Mjesne zajednice-pokretači promjena i sudionici...\nUz podršku OSCE-a u Teočaku održana radionica „Mjesne zajednice-pokretači promjena i sudionici u procesima odlučivanja“\n“ Mjesne zajednice – pokretači promjena i sudionici u procesima odlučivanja “ naziv je radionice održane u četvrtak u sali Općine u Teočaku . Radionicu su organizovali koalicija “Društvo bez predrasuda“ Teočak uz tehničku pomoć općine Teočak i misije OSCE-a u Bosni i Hercegovini . Otvarajući radionicu , šef terenskog ureda OSCE-a u Tuzli Karl Jorssen je u svom izlaganju istakao kako Misija OSCE-a u BiH podržava rad koalicija za borbu protiv mržnje te da je veoma zadovoljan predstavljenim rezultatima koalicije iz Teočaka koja u svom fokusu ima rad sa svim kategorijama društva . Posebno ga ohrabruje činjenica što su mladi ljudi prepoznali važnost neformalnog obrazovanja, iskazali spremnost za edukaciju, usvajanje novih znanja i preuzimanje odgovornosti društveno-korisnih stanovnika svoje lokalne zajednice .\n-Cilj ovih aktivnosti je afirmacija mladih u radu savjeta mjesnih zajednica , kao i jačanje saradnje koalicije sa mjesnim zajednicama kao osnovnim organizacionim jedinicama lokalne samouprave kojima je potrebna pomoć. Dugoročni cilj projekta je poboljšanje i jačanje saradnje mjesnih zajednica i općine , te poboljšanje komunikacije između samih mjesnih zajednica sa posebnim akcentom na međuopćinsku i međuentitetsku saradnju – Kazao je član radne grupe za izradu Akcionog plana za društvenu povezanost općine Teočak i koordinator koalicije Enes Avdičević.\nTokom trajanja radionice ukazano je na konkretne mogućnosti za tzv.“povlačenja sredstava “\n-Mjesne zajednice kao najmanje jedinice lokalne samouprave mogu slobodno aplicirati za sredstva kantonalnih i federalnih ministarstava , međunarodnih organizacija i vlada pojedinih država . To su značajna sredstva , samo treba biti strpljiv , uporan i imati u savjetima mjesnih zajednica kompetentne i edukovane osobe spremne da odgovore na izazove sa kojima se današnje društvo suočava . Na osnovu naših dosadašnjih iskustava , mogu reći da sredstava ima , samo ih treba znati uzeti – dodao je Avdičević .\nIzuzetno velika zainteresiranost za učešće na radionicama , posebno mladih ljudi, pokazatelj je da su mladi spremni za preuzimanje društvene odgovornosti kroz direktan ili indirektan proces uključivanja u rad savjeta mjesnih zajednica.\nPrethodni članakZločinci je ubili 1992. godine: Posmrtne ostatke osmogodišnje Anese identificirao otac Ramiz\nSljedeći članakMSŠ Teočak: Učenici prikupili sredstva za pomoć ugroženim starijim osobama


Inicijativa mladih za ljudska prava: Šešelju oduzeti poslanički mandat | Autonomija\nInicijativa mladih za ljudska prava: Šešelju oduzeti poslanički mandat\n"Manjine u Srbiji osećaju se bespomoćno kad god vide Šešelja bilo gde u zemlji"\nAktivisti i aktivistkinje Inicijative mladih za ljudska prava okupili su se danas na Trgu Nikole Pašića u Beogradu kako bi reagovali na skup članova i simpatizera Srpske radikalne stranke u selu Jarak nedaleko od Hrtkovaca i zatražili da se lideru radikala Vojislavu Šešelju oduzme poslaniči mandat.\nNekoliko okupljenih predstavnika Inicijative raširili su veliki transparent s natpisom „Iznesite Šešelja“.\nPredstavnik Inicijative mladih za ljudska prava Marko Milosavljević rekao je novinarima da su se okupili ne samo da bi izrazili negodovanje zbog skupa radikala u selu Jarak već i da bi podsetili na to da Skupština Srbije nije oduzela mandat poslaniku Vojislavu Šešelju kojem je Žalbeno veće Mehanizma za međunarodne krivične sudove 11. aprila izreklo pravosnažnu presudu od 10 godina zatvora za podsticanje progona, deportacije i prisilno premeštanje Hrvata iz Hrtkovaca 1992. godine.\n„Prvi korak je da se Šešelju oduzme poslanički mandat. Svakom ko je osuđen pravosnažno na kaznu veću od šest meseci njemu automatski prestaje mandat“, kazao je Milosavljević.\nPrema njegovim rečima, manjine u Srbiji osećaju se bespomoćno kad god vide Šešelja bilo gde u zemlji.\n„Poslednjih 20 dana svedoci smo tortore celog društva i znaka manjinama da i dalje nisu dobrodošli pogotovo Hrvatskoj zajednici u Sremu“, kazao je Milosavljević.\nDodao je da ni predsednik države Aleksandar Vučić, ni premijerka Srbije Ana Brnabić, a ni Skupština Srbije nemaju snage da se odrede prema činjenici da je Šešelj osuđeni ratni zločinac.\nNavodeći da država i dalje ne želi da upotrebi svoje mehanizme i da glumi neutralnog arbitra, Milosavljević je istakao da ako država nije sposobna, onda društvo i pojedinci moraju da pokažu da mogu da urade jednu vrstu političkog hapšenja Vojislava Šešelja.\n„Kada neko širi govor mržnje i ponavlja da će ponoviti taj zločin, onda iz tih razloga postoje kriterijumi koji govore da u tom trenutku takva okupljanja ne mogu da se dogode. Držva glumi neutralnog arbitra, gde svako političko mišljenje se shvata kao ekstrem, i onda čak i pojedinci i političke partije koje su nameravale da dođu i koje su se usprotivile Šešelju posmatraju se kao drugi radikalni ekstrem, što je potpuno pogrešno“, kazao je on.


Honda se nada osvajanju još bodova u Španiji\nU Hondi još nisu sigurni kada da utroše preostale tokene za razvoj motora\nŠef Honda F1 projekta Yusuke Hasegawa se nada da njihov partner McLaren može da osvoji još bodova ovog vikenda na VN Španije, jer staza u Barceloni manje naglašava manjak snage motora.\nUprkos primetnom napretku preko zime, MP4-31 paket ostaje u zaostatku za tempom vodećih i dokaz za to je nemogućnost plasmana u Q3 deo kvalifikacija. Međutim na trkama je malo bolja situacija pa su tako na prošloj trci u Rusiji oba vozača završila u bodovima. Nakon četiri staze koje su bile osetljive po pitanju snage motora, Honda će se sada suočiti sa drugim izazovima na stazi.\n“Staza Barcelona-Catalunya je tehnička staza koje je manje naporna za pogonsku jedinicu u poređenjeu sa prve četiri trke, ali više stresna za balans bolida”, rekao je Hasegawa. “Iz ugla pogonske jedinice, važno je da imate tačnu količinu razvoja, odziv gasa, pa će naš fokus biti da vozačima ponudimo najbolji balans koji odgovara našim vozačima”.\nSvi proizvođači su utrošili određeni broj tokena na razvoj motora i Hondi je ostalo još 14. Alonso je tražio više snage u kvalifikacija, ali Hasegawa želi da bude siguran da će utrošeni tokeni biti što bolje iskorišteni.\n“Naš razvoj pogonske jedinice je u toku, i još nismo odlučili na kojoj trci ćemo doneti nadogradnje, ali se nadamo da ćemo biti u mogućnosti da se borimo za još bodova na trci u nedelju”.


Internacionalni TV kanal SAHAR, pozivajući se na rusku informativnu agenciju Sputnjik, izvještava da je pukovnik Viktor Bondarev, komandant ruskog vazduhoplovstva, rekao da će ove vojne snage do 2020. godine dobiti na raspolaganje najmanje 1000 borbenih aviona i savremenih bombardera. On je rekao da ove vojne snage u period od 20 godina (od 1992. do 2012. godine) nisu dobile nikakvog značajno pojačanje u naoružanju i opremi ali da je od 2012. godine dobila na raspolaganje 300 savremenih borbenih aviona. On je naglasio da bi do 2020. godine njihov broj trebao biti povećan na 1000 komada. Pukovnik Viktor Bondarev, komandant vazduhoplovstva je rekao da će tek 2021. godine rusko ratno vazduhoplovstvo dobiti prvi savremeni borbeni avion TU-160. Jedna od karakteristika ovog aviona je može koristiti konvencionalne i nuklearne bombe. U najnovijem programu je predviđeno da uskoro dođe do smjene četvrte generacije ruskih borbenih aviona sa novim i savremenijim tipovima ratnih aviona.\nViše iz kategorije: « Uhapšen ubica crnaca u crkvi u Južnoj Karolini\tUkrajinska vojska stacionirala vojna vozila u tampon zoni »


Radionice u vrtićima\nLična interakcija vaspitača i drugih stručnjaka je neophodna za kontinuirano obrazovanje i poboljšanje vaspitno-obrazovnog procesa. Stručni pristup naših sertifikovanih edukatora, njihov potencijal teorijskih znanja, zajedno sa praktičnim radom i velikim brojem interaktivnih aktivnosti obezbeđuju svakom učesniku radionice prostor za sticanje novih veština, didaktičkih postupaka i uvođenje savremenih trendova u obrazovanje. Praktičan rad u radionici pomaže vaspitačima da prošire svoja znanja u realizaciji vaspitno-obrazovnog procesa posredstvom savremenih obrazovnih sistema i uvođenjem novina. Radionice su vođene interaktivnom formom kroz diskusiju, rad u grupama i iskustvenom i motivišućom igrom. Obogaćene su referencama o pozitivnim ishodima iz procesa rada sa decom i saradnje sa roditeljima.\nNa osnovu Vaših konkretnih potreba realizovaćemo radionicu sa ciljem unošenja novina u vaspitno-obrazovni proces, kao i radi edukacije učesnika.\nUčesnici radionice se upoznaju sa specifičnim sredstvima, metodama i postupcima, kako uneti novine u vaspitno-obrazovni proces.\nPraktičan prikaz kako podstaći učenje deteta sa apekta specifičnih psihičkih funkcija: oblast vida, oblast sluha, orijentacije u prostoru, oblast doživljaja telesne šeme, serijacija.\nUči se na praktičan način kako ove novine uneti u konkretnu vaspitno-obrazovnu praksu, kroz lična iskustva koja razmenjuju sa ostalim učesnicima radionice.\nStečene informacije i iskustva se mogu odmah primeniti u praksi.\nPrezentacija konkretne upotrebe autokorektivnih sredstava u vaspitno-obrazovnom procesu.\nPortfolio obrazovnih aktivnosti\nObrazovne oblasti i obogaćivanje sadržaja pomoću autokorektivnih karata\nEfektivan rad sa autokorektivnim kartama\nIntegracija autokorektivnih sredstava u v-o proces\nRazvijanje specifičnih psihičkih funkcija putem v-o aktivnosti\nDarovito dete, dete sa odloženim polaskom u školu, deca sa smetnjama u razvoji, kao i sva ostala deca - primena za sve grupe.\nUkoliko ste zainteresovani kontaktirajte naše sertifikovane edukatore.\nSertifikovani edukatori za obrazovni sistem Logico Primo\nAlenka Repac, diplomirani psiholog, Novi Sad\nDiplomirala na Filozofskom fakultetu u Novom Sadu, na odseku za psihologiju. Radila kao stručni saradnik –psiholog u predškolskoj ustanovi „Radosno detinjstvo“. Autor je i realizator projekta za decu „Slovački jezik raste u mom srcu“, u okviru kojeg je realizovala aktivnosti na slovačkom jeziku sa decom uzrasta 3- 6 godina. Pored toga, iskustvo u radu sa decom sticala i kroz kreiranje i realizaciju radionica za decu predškolskog i osnovnoškolskog uzrasta u okviru novosadskog „Raspustilišta“ kao i u okviru Letnjeg kampa za decu u Vrdniku koju organizuje Sportsko udruženje „Razvijalište“. Radi kao spoljni saradnik u Srednjoj medicinskoj školi „7. April“ u Novom Sadu, na predmetu „Zdravstvena psihologija“. Učestvuje u radu Udruženja vaspitača prosvetnih radnika slovaka Vojvodine, kreiranjem i realizacijom stručnih predavanja i radionica za njene članove. Autor i realizator programa „Individualizacija vaspitno-obrazovnog rada uz pomoć digitalnih tehnologija (DT)“. Sertifikovani edukator za stručne radionice i akreditovani obrazovni program: „Efektivno korišćenje didaktičkog sistema- autokorektivnih karata LOGICO i LUK u predškolskom i ranoškolskom obrazovanju“ .\nКontakt : repac@logico.rs\nТеlеfon : 060/644 7311\nAndrijana Ćirić, diplomirani pedagog, Novi Sad\nZaposlena kao stručni saradnik- pedagog u Predškolskoj ustanovi „Včielka“ u Bačkom Petrovcu. Završila Filozofski fakultet u Novom Sadu, odsek pedagogija. Autor i realizator programa „Individualizacija vaspitno-obrazovnog rada uz pomoć digitalnih tehnologija (DT)“. Autor velikog broja stručnih radova iz oblasti vaspitanja i obrazovanja, prezentovanih na različitm stručnim skupovima iz ove oblasti ( iz oblasti digitalne tehnologije, horizontalnog učenja, saradnje sa porodicom, ekologije, praćenja razvoja dece, inkluzivnog obrazovanja i drugo). Član Udruženja stručnih saradnika i saradnika Srbije, Udruženja vaspitača Vojvodine i Udruženja vaspitača prosvetnih radnika Slovaka Vojvodine, u kom aktivno učestvuje kao realizator stručnih predavanja. Određeno iskustvo stekla i u oblasti organizacije različitih oblika stručnog usavršavanja ( za vaspitače, medicinske sestre- vaspitače i stručne saradnike ), učešćem u radu organizacionih odbora. Član tima za realizaciju projekta DILS „Obrazovna inkluzija Roma u Opštini Bački Petrovac“. Sertifikovani edukator za stručne radionice i akreditovani obrazovni program: „Efektivno korišćenje didaktičkog sistema- autokorektivnih karata LOGICO i LUK u predškolskom i ranoškolskom obrazovanju“ .\nКontakt : ciric@logico.rs\nТеlеfon : 060/644 7313\nJasna Subotin, diplominari pedagog, Novi Sad\nStudirala i zvanje diplomiranog pedagoga stekla na Filozofskom fakultetu u Novom Sadu. Radi kao direktor predškolske ustanove “Kolibri” u Kovačici. 10 godina radnog iskustva u oblasti obrazovanja, stekla u dve osnovne škole i predškolskoj ustanovi “Radosno detinjstvo” Novi Sad. Autor je više stručnih tekstova iz oblasti predškolskog vaspitanja I obrazovanja, publikovanih u stručnim časopisima “Pedagoška stvarnost” i “Prosvetni pregled”.Učestvuje u radu Udruženja vaspitača prosvetnih radnika slovaka Vojvodine, kreiranjem i realizacijom stručnih predavanja i radionica za njene članove. Autor je i realizator akreditovanog programa: “Individualizacija vaspitno-obrazovnog rada uz pomoć digitalnih tehnologija (DT)”. Sertifikovani edukator za stručne radionice i akreditovani obrazovni program: “Efektivno korišćenje didaktičkog sistema – autokorektivnih karata LOGICO I LUK u predškolskom i ranoškolskom obrazovanju”.\nТеlefon: 060/644 7312


VojvodinaCafe - Vojvođanski turizam: Bili, jeli i pili\nVojvođanski turizam: Bili, jeli i pili\nVest objavljena: 11.06.2012 09:20\nPoslednjih desetak godina seoske manifestacije, popularne "ijade", doživele su pravu ekspanziju, pa gotovo da i nema mesta u Vojvodini koji nema neku svoju "ijadu". Za ovu godinu prijavljeno je 1.100 takvih manifestacija, među kojima je većina lokalnog karaktera, ali ima i onih koje gaje decenijsku tradiciju i privlače goste i van granica naše zemlje.\nDešavanja poput turijske "Kobasicijade" ili kačarevske "Slaninijade" okupljaju na hiljade posetilaca, ali postavlja se pitanje koristimo li dovoljno njihove potencijale.\n"Bili, jeli i pili", tako se u tri reči može okarakterisati provod na većini vojvođanskih manifestacija.\nIako su one dobra prilika za promociju nekog mesta i predstavljanje njegovog bogatstva u kulturnom, istorijskom i svakom drugom smislu, ne bi li se gosti duže zadržali, kod nas se u većini slučajeva sve svede na iće i piće.\nGvozden Perković iz Turističke organizacije Vojvodine kaže da sve manje turista želi da ode negde kako bi mogao samo da jede i pije, te da se njih mora osmisliti kvalitetan sadržaj, kako bi imalo šta da se ponudi.\n"To je sve više aktivan odmor ili neki slični sadržaji. Mi imamo u Vojvodini šta da ponudimo i sve te sredine imaju divne sadržaje, ali ljudi se moraju obrazovati, a to znači da im neko iz turističke branše objasni kako se to radi, kako se dočekuju gosti, kako se pravi turistički proizvod", smatra Perković.\nNajbolji vojvođanski turistički proizvod je hrana, a većina manifestacija vezana je upravo za to.\nIako imamo nadaleko prepoznatljive proizvode, ne koristimo dovoljno njihove potencijale, smatra Perković, jer se oni mogu kupiti samo za vreme trajanja manifestacije.\nPrimer za to je turijska kobasicijada.\n"Treba da se zapitamo zašto, kad već imamo jedan takav brend, taj proizvod ne možemo da kupimo u rafovima supermarketa tokom cele godine. Znamo svi za tu kobasicijadu, ona je čuvena, ali sve to se pretvori u dva - tri dana vašara", rekao je Perković.\nDa bi se sve to podiglo na viši nivo, potrebna su i određena finansijska ulaganja.\nManifestacije treba da budu samo inicijalna kapisla šire misije očuvanja seoskih sredina, jer bi brendiranjem proizvoda, po kome je neko mesto poznato i njegovim plasiranjem na tržište, od njegove proizvodnje moglo da živi celo selo.


Premijerka u poseti pogonu "Naš med" u Rači (VIDEO) - RTV Centar Srem\nPremijerka u poseti pogonu “Naš med” u Rači (VIDEO)\nPoljoprivredaPrivreda i preduzetništvoSrem 03/01/2021 sofija 0\nPremijerka Ana Brnabić obišla je juče pogon za prikupljanje i plasman meda “Naš med” u Rači. Premijerka je istakla da je prošla godina bila...\nPremijerka Ana Brnabić obišla je juče pogon za prikupljanje i plasman meda “Naš med” u Rači. Premijerka je istakla da je prošla godina bila rekordna što se izvoza meda tiče jer je ostaverna vrednost od 15 miliona dolara.\nPrilikom posete pogonu za prikupljanje i plasman meda “Naš med” pogon u Rači premijerka Srbije Ana Brnabić je istakla da će 2020-ta godina ostati upamćena po rekordnom izvozu meda čija je vrednost 15 miliona dolara. Brnabićeva ističe da su pčelari uspeli da plasiraju med i na tržište Saudijske Arabije i da očekuje otvaranje i drugih tržišta, uz podršku Vlade Srbije.\nI ostali poljoprivrednici bi trebalo da se ugledaju na pčelare i udruže se na sličan način, poručila je juče premijerka. Ona je kazala da pčelari sada imaju sigurnost i predvidivost i znaju šta ih očekuje u budućnosti.\nPremijerka je potvrdila da će pčelari i dalje imati pomoć Vlade Srbije i istakla da će vlada insistirati na digitalizaciji poljoprivrede te da će naša zemlja imati i evropski centar izvrsnosti u digitalnoj poljoprivredi u Novom Sadu. Prilikom posete pogonu u Rači, Brnabićeva je rekla da očekuje da u narednih nekoliko nedelja bude i polaganje kamena temeljca za Biosens institut kao evropski centar izvrsnosti digitalne poljoprivrede.


“Gospodar Kosova” udario na Vučića: Pozvao EU da reaguje na “govor mržnje” iz Beograda – Portal za sve nacije i sve generacije\nHome / Vijesti / “Gospodar Kosova” udario na Vučića: Pozvao EU da reaguje na “govor mržnje” iz Beograda\nadmin April 9, 2019\tVijesti Leave a comment 836 Views\n– Evropska unija mora da reaguje na ove provokacije. Kosovske institucije će nastaviti da rade na integraciji Srba na Kosovu, ali mi nećemo sarađivati sa onima koji šire mržnju i strah – napisao je Veselji\nNakon smene ministra iz Srpske liste Ivana Todosijevića, zbog navodnog govora mržnje, predsednik kosovskog parlamenta Kadri Veselji je pozvao Evropsku uniju da reaguje na provokacije tog tipa, koje, kako tvrdi, dolaze iz Beograda, i od predsednika Aleksandra Vučića.\n– Nećemo dozvoliti da se Kosovo koristi kao sredstvo za ostanak na vlasti nekoga u Srbiji – napisao je Veselji na svm Fejsbuk profilu.\n– Evropska unija mora da reaguje na ove provokacije. Kosovske institucije će nastaviti da rade na integraciji Srba na Kosovu, ali mi nećemo sarađivati sa onima koji šire mržnju i strah napisao je Veselji.\nPremijer privremenih prištinskih institucija, Ramuš Haradinaj, smenio je danas Todosijevića zbog, kako je naveo, negiranja masakra u Račku i širenja govora mržnje.\nTodosijević je ranije danas na mitingu u Zvečanu, povodom 20. godišnjice NATO agresije na tadašnju SRJ, rekao da je Srbija bombardovana zbog tzv. humanitarne katastrofe na Kosovu i Metohiji i izmišljenog masakra u Račku, u režiji albanskih terorista.\nTodosijević je rekao da je masakr u Račku izmišljen kao opravdanje za agresiju na Srbiju, a izmislili su ga, kazao je, albanski teroristi, koji su sistematski vršili teška krivična dela na Kosovu i Metohiji za koja do danas niko nije odgovarao.\nTodosijević je rekao i da je “njihova krvava tragedija” nastavljena i tokom agresije, ali i nakon takozvane mirove misije na KiM.\nEnver Hodžaj, zamenik kosovskog premijera, takođe, je reagovao na poruku Todosijevića, ocenivši da je ona “cinična i politički licemerna”, kao i pokušaj prikrivanja istine i poricanja zločina, što je se radi pod uticajem Vlade Srbije.\n– Ko god širi takve šovinističke diskurse, a ne vidi žrtve masakra u Rečaku kao ljude u punom smislu te reči, nema mesta u vladi i institucijama Kosova – napisao je Hodžaj.\nNext ŠOKANTNA ISPOVEST GENERALA KOJI JE BRANIO KOŠARE: Tadićevi ljudi su me smenili zbog NATO oficira!


Moravskim koridorom do Kruševca za dve godine - NOVA portal\nBiznis Autor:Tanjug 15. Jul. 202015:04\n“Izgradnja Moravskog koridora od Pojata do Preljine, dužine 112 kilometara, strateški je važan projekat za Srbiju i važno je da sve institucije daju svoj doprinos da stvorimo uslove za maksimalno efikasnu realizaciju projekta”, rekla je Mihajlović.\n“Naš cil i ujedno ono što je ugovorom predviđeno jeste da za dve godine Kruševac autoputem bude povezan sa Koridorom 10, za manje od tri godine da Kraljevo i Čačak budu povezani autoputem, a da kompletan projekat bude završen za četiri godine”, navela je ministarka u saopštenju posle sastanka.\nGlavne teme prvog sastanka radne grupe ticale su se procedure obezbeđivanja finansiranja projekta, efikasnijih procedura za pribavljanje materijala za izgradnju autoputa, zatim nastavka izrade projektno-tehničke dokumentacije, uključujući i ažuriranje studije o proceni uticaja na životnu sredinu, kao i izmeštanja gasne i elektroenergetske infrastrukture na trasi budućeg koridora.\nRadnu grupu čine predstavnici Ministarstva građevinarstva, Ministarstva finansija, Ministarstva poljoprivrede, Ministarstva za rad, Ministarstva energetike, Uprave za javni dug, Republičke direkcija za vode, Puteva Srbije, Koridora Srbije, JVP Srbijavode, Instituta za vodoprivredu Jaroslav Černi, Saobraćajnog instituta CIP, Instituta za puteve i Telekoma Srbija.\nMoravski koridorradna grupaZorana Mihajlović\n"Pad BDP Srbije od marta do juna najveći od 1999. godine"


Philips led sijalica e27 13,5w cena, cene Srbija, prodaja Beograd Novi Sad Niš\nPhilips led sijalica e27 13,5w cene\ncena 500,99 din | prodavnica (1)\nTrenutno nemamo slike za Philips led sijalica e27 13,5w\nEPonuda nije internet prodavnica već Vam omogućava da brzo i lako nađete Philips led sijalica e27 13,5w po najjeftinijoj ceni. Naš cilj je da kupci budu što bolje informisani o ponudi Philips led sijalica e27 13,5w na tržištu Srbije. Vrlo lako nalazite željeni proizvod za kategoriju LED sijalice cene, ne morate da lutate od sajta do sajta za Philips LED sijalice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips led sijalica e27 13,5w sa PRODAVCEM. EPonuda ne može da garantuje potpunu tačnost specifikacije i slika za Philips led sijalica e27 13,5w. Pre kupovine, podatke za Philips led sijalica e27 13,5w proverite na sajtu PROIZVOĐAČA.


Nije došlo do smene direktora „Novog doma“ u Vranju - JUGPRESS\nNije došlo do smene direktora „Novog doma“ u Vranju\nPolitičke igre ili nešto drugo? Do smene direktora „Novog doma“ u Vranju, Slobodana Ignjatovića, člana Socijaldemokratske stranke, ipak nije došlo na poslednjoj sednici Skupštine grada.\nO tome su proteklih dana pisali pojedini mediji, pozivajući se na Mandatno imunitetsku komisiju, čiji je predsednik Miroslav Nešić davao izjave.\nKao razlog za njegovu smenu navedeno je loše grejanje, koje ovo javno preduzeće pruža građanima u Vranju. Već u startu obrazloženje nije „držalo vodu“, jer mnogi korisnici kažu da skoro ne pamte zimu kada je grejanje bilo tako dobro, kao što je ove grejne sezone.\nZa novog direktora ovog javnog preduzeća bio je planiran Goran Petrović, iz Srpske napredne stranke, koji je ovu funkciju obavljao ranije dok je bio u redovima vranjskih demokrata.\nIzledalo je da je to pitanje rešeno, ali je, upućeni kažu, došlo do obrta dan uoči sednice gradskog parelamenta. Najpre su se pobunili članovi SDS koji su u vlasti sa naprednjacima, a potom i sam gradonačelnik.\nRešenje je nađeno. Ignjatović neće biti smenjen, a Petrović će biti postavljen za izvršnog direktora u „Novom domu“.\nZbog toga je na poslednjoj sednici Skupštine grada, ova tačka skinuta sa dnevnog reda.


Evropsko vijeće o BiH: Spremni smo dati kandidatski status kada se ispuni 14 prioriteta\nPovodom toga pozivamo Komisiju da bez odlaganja izvijesti Vijeće o implementaciji 14 ključnih prioriteta navedenih u njegovom mišljenju s posebnom pažnjom na one koje predstavljaju značajan skup reformi kako bi se Evropsko vijeće vratilo na odlučivan\nŠTA PIŠE U DOKUMENTU Evropsko vijeće o BiH: Spremni smo dati kandidatski status kada se ispuni 14 prioriteta\nvropsko vijeće pozdravlja politički dogovor koji su lideri Bosne i Hercegovine postigli 12. juna 2022. godine u Briselu\nEvropsko vijeće danas je donijelo odluku da se Ukrajini i Moldaviji da kandidatski status za članstvo u savezu. Predsjednik Evropskog vijeća Šarl Mišel je ovo nazvao historijskim trenutkom.\n- Današnji dan označava ključni korak na vašem putu prema Evropskoj uniji. Naša budućnost je zajedno - napisao je Mišel i čestitao ukrajinskom predsjedniku Volodimiru Zelenskom (Zelenski) i predsjednici Moldavijie Maiji Sandi - rekao je Mišel.\nIako su brojni političari, kako iz EU tako i iz BiH i susjednih zemalja apelirali da se i našoj zemlji dodijeli kandidatski status, to je ipak na današnjoj sjednici Evropskog vijeća odbijeno.\nKako navode u obrazloženju, spremni su BiH dodijeliti kandidatski status za članstvo u EU, ali tek kada naša zemlja ispuni 14 ključnih prioriteta.\n- Evropsko vijeće pozdravlja politički dogovor koji su lideri Bosne i Hercegovine postigli 12. juna 2022. godine u Briselu, a koji je neophodan za stabilnost i potpuno funkcionisanje zemlje i kako bi se odgovorilo na težnje naroda. Pozivamo sve političke lidere u Bosni i Hercegovini da brzo provedu obaveze navedene u sporazumu i hitno finaliziraju ustavnu i izbornu reformu, što će zemlji omogućiti da odlučno napreduje na svom evropskom putu, u skladu s mišljenjem Komisije.\nEvropsko vijeće je spremno dati status zemlje kandidata Bosni i Hercegovini i povodom toga pozivamo Komisiju da bez odlaganja izvijesti Vijeće o implementaciji 14 ključnih prioriteta navedenih u njegovom mišljenju s posebnom pažnjom na one koje predstavljaju značajan skup reformi kako bi se Evropsko vijeće vratilo na odlučivanje o ovom pitanju - navedeno je u odluci.\nPodsjećamo, pojedine evropske sile poput Njemačke, Francuske i Nizozemske su bile protiv toga da se na današnjoj sjednici dodijeli kandidatski status i BiH, jer kako su istakli, "dati BiH kandidatski status bez ispunjavanja uslova bi bio loš znak".\nViše o temi Evropsko vijeće\nEPP usvojila deklaraciju: Snažno podržavamo davanje statusa kandidata BiH\n23.06.2022 u 18:42\nEvropsko vijeće Ukrajina Moldavija Gruzija BiH


Početna » Blog » Nesuočavanje s prošlošću dovodi do jačanja ekstremizma\n“Jačanje partija i pokreta ekstremne desnice nije nikakva novina širom Evrope, a različite antisemitske, rasističke i ksenofobne izjave dolaze i iz partija kako desnog tako i lijevog centra”, kaže Božović.\n“U cijeloj Evropi nema organizacije koja je mjerodavnija da ih iznosi od Savjeta Evrope, jer su u pitanju vrijednosne ocjene aktuelne situacije. Savjet Evrope pod svojim okriljem ima i ECRI u čijim izvještajima se vrlo precizno može vidjeti izvor ovih tvrdnji”, pojašnjava naš sagovornik.\n“Od 2008. godine u Evropi jačaju ekstremno desničarski populistički pokreti i partije koji su djelimično posljedica finansijske krize i koji su iskoristili sve slabosti tradicionalnih partija kako bi došli do jednog dijela birača. Takođe, tradicionalno najjače partije lijevog i desnog centra često ne raguju očekivano i blagovremeno na ekstremnu desnicu, a negdje i preuzimaju narative kako bi na pogrešan način sačuvali glasove”.\n“Prvo, nivo dostignutih ljudskih prava u zemljama regiona je ispod nivoa većine evropskih zemalja. Drugo, neraščišćeni odnosi iz prošosti, nedostatak suočavanja sa prošlošću, nejasno određenje prema ratnim zločinima, i promovisanje zločinaca u heroje sa svih strana direktno vodi ugrožavanju manjinskih zajednica u svim državama”, kaže on.\n“U Hrvatskoj, gdje osim ekstremno desničarskih partija kao što je HČSP, i HDZ i predsjednica Kolinda Grabar Kitarović otvoreno koketiraju sa ustaštvom direktno je ugrozio srpsku manjinu i doveo do talasa nasilja nad Srbima koji su ostali da žive u Hrvatskoj”, zaključio je Luka Božović.


Ustavni sud Srbije odlučio da više odredbi odluke o uvođenju vanrednog stanja nije saglasno s Ustavom\nUhapšeni u "Sablji"\nPosle policijske akcije građani podneli oko 6.000 prijava. Zadržavanje u pritvoru i protesti zbog kršenja ljudskih prava\nBEOGRAD - Ustavni sud Srbije zaključio je juče da odluka o uvođenju vanrednog stanja u martu 2003. godine, nakon ubistva premijera Srbije Zorana Đinđića, nije bila suprotna Ustavu Srbije, ali da mnoge njene odredbe nisu bile u saglasnosti sa ustavom i zakonima.\nU Prvom opštinskom sudu u Beogradu 18. maja doneta je prva presuda kojom se država Srbija obavezuje da bivšem radniku Državne bezbednosti Ratku Romiću isplati milion dinara na ime odštete zbog hapšenja za vreme policijske akcije "Sablja". Romić je u pritvoru proveo 60 dana, a u tužbi je zahtevana odšteta zbog protivpravnog lišenja slobode, protivzakonitog zadržavanja u pritvoru, narušenog ugleda i časti, kao i zbog bitnog narušavanja zdravstvenog stanja. S obzirom na to da je podneto oko 6.000 prijava, a ako se pomenuta presuda uzme kao neka vrsta odštetne osnove, može se desiti da država zbog akcije "Sablja" isplati oko šest milijardi odštete.\nProfesor Pravnog fakulteta u Beogradu Zoran Tomić ocenio je juče da osobe koje su bile oštećene nekim odredbama odluke o proglašenju vanrednog stanja, koje je Ustavni sud proglasio neustavnim, imaju pravo da zahtevaju nadoknadu štete. Tomić je kazao da odluka Ustavnog suda kojom se neustavnim proglašavaju neke odredbe Naredbe o uvođenju vanrednog stanja "nije samo prazno slovo na papiru" i dodao da se na osnovu te odluke mogu ostvarivati određena prava.\nPrema njegovim rečima, osobe koje su bile oštećene neustavnim odredbama Naredbe o proglašenju vanrednog stanja mogu pred redovnim sudovima da traže ostvarivanje svojih prava u skladu sa Zakonom o postupku pred Ustavnim sudom i pravnom dejstvu njegovih odluka. Profesor Pravnog fakulteta se založio za usvajanje novog zakona, koji bi jasnije regulisao način na koji će se primenjivati odluke Ustavnog suda u praksi i ocenio da je sud trebalo ranije da odlučuje o tako važnom pitanju.\nBeta - M. D. R.\nPoslanici skupštine Srbije raspravljali o izmenama Zakona o socijalnoj zaštiti\nPredsednik SCG podelio odlikovanja\nProsvetari razgovarali s resornim ministrima\nUhapšeni u "Sablji" iscediće budžet\nŽestoka vrućina u Srbiji obara građane, a hitna pomoć ima pune ruke posla\nU domovima zdravlja najveće gužve pre podne


Uspešno je realizovan šesti turnir “Nove nade šaha”\nUdruženje za podsticanje preduzetništva „Živojin Mišić“ u saradnji sa Vojnom akademijom i Vojnom gimnazijom, okupilo je decu iz više gradova Srbije, i to je ono po čemu se ovaj turnir razlikovao od ostalih.\nmaja 2018. godine uspešno je održan, već šestu godinu za redom, turnir „Nove nade šaha”. Ove godine odigrano je 6 različitih turnira u Centralnom Domu Vojske Srbije u Beogradu, gde je šahovsku snagu odmerilo preko 140 takmičara. U bivšoj Jugoslaviji i Srbiji su na ovom mestu organizovani najvažniji šahovski događaji, zato nam je posebna čast što smo imali prilike da šesti turnir, treću godinu za redom, održimo baš na ovom mestu .\nUdruženje za podsticanje preduzetništva „Živojin Mišić“ u saradnji sa Vojnom akademijom i Vojnom gimnazijom, okupilo je decu iz više gradova Srbije, i to je ono po čemu se ovaj turnir razlikovao od ostalih. Po prvi put se igrao Ekipni turnir gradova, dece do 14 godina, na kome su učestvovale ekipe iz Novog Sada, Pančeva, Požarevca, Niša, Kragujevca, Gornjeg Milanovca, i dve ekipe iz Beograda – Zemun i Novi Beograd. Pored ovog turnira takmičili su se i predškolci, deca do 18 godina, Vojska Srbije tradicionalno se borila za trofej vojvode Živojina Mišića, a turnire su odigrali i predstavnici IT kompanija kao i amateri koji su zaljubljenici u šah.\nŠah je i ovoga puta okupio decu, roditelje, kadete Vojne akademije, učenike Vojne gimnazije, vojnike, oficire, penzionisane starešine Vojske Srbije. Među gostima su se našli nosioci međunarodnih šahovskih titula, velemajstori, internacionalni majstori, predstavnici šahovskih saveza, predstavnici medija… Dušan Cogoljević, predsednih Šahovskog saveza Srbije, velemajstor Džordž Mor, izvršni direktor Evropske šahovske unije, Mirjana Sekulić, direktorka predškolske ustanove “11. April” sa Novog Beograda…\nĐorđe Stojković, glumac serije Vojna akademija bio je specijalan gost na ovogodišnjem turniru, koji je u ime cele glumačke ekipe došao da ohrabri najmlađe učesnike i time još jednom ukaže na snagu ove drevne igre. Dogovreno je da sledeće godine napravimo i mečeve sa decom i glumcima!\nSvečano otvaranje obeležio je i ove godine dečji hor Predškolske ustanove „11. april“ sa Novog Beograda, himnom svojih šahovskih takmičenja „Šah je prava čarolija”. PU “11. April” već 12 godina za redom organizuje šahovska takmičenja za svoju decu pod nazivom “Olimpijada šahovskih predškolaca”. Njihove četiri najuspešnije ekipe našle su svoje mesto na turniru predškolaca u Domu Vojske.\nNakon sjajnog nastupa hora, takmičari i publika pozdravljeni su govorom potpukovnika dr Davorina Mikluca koji se obratio u ime Vojske Srbije. Besedu o vojvodi Živojinu Mišiću uspešno je predstavio kadet druge godine Vojne akademije Mladen Šebek, a u ime Udruženja „Živojin Mišić“ obratio se Ivan Bjelajac koji je podsetio na to zašto je šah važan i zašto Udruženje podržava ovu igru.\nKulturno – umetnički program upotpunila je vokalno – instrumentalna grupa Vojne gimnazije “Vogi”, sastavljena od učenika 43. klase Vojne gimnazije, koji su izveli svoje autorsko delo “Zemlja iz daleka”.\nPrvi šahovski potez povukli su potpukovnik Davorin Mikluc i Ivan Bjelajac i time je svečano otvoren šesti po redu turnir Nove nade šaha.\nNa sledećem linku možete pogledati rezultate takmičenja.\nZahvaljujemo se na saradnji Domu Vojske Srbije, Vojnoj akademiji, kao i učenicima Vojne gimnazije. Takođe, veliku zahvalnost dugujemo glavnom šahovskom sudiji i organizatoru gospodinu Nebojši Baraliću na uloženom trudu i ljubavi prema šahu i ovom turniru koji zajedno organizujemo godinama za redom.\nDo „Novih nada šaha 2019“,\nUdruženje „Živojin Mišić“


NIŠKI AERODROM MOŽE OVE GODINE DA STIGNE DO 400.000 PUTNIKA\nNa Aerodromu “ Konstantin Veliki” u Nišu postoji trend rasta broja putnika, pa se očekuje da će u 2018. godini biti više od 331.582 putnika, koliko je bilo prošle godine,.\nOd januara do aprila na Niškom aerodromu bilo više 20.000 putnika nego prošle godine u istom periodu.\nAvio kompanije Viz er, Rajaner i Svis iz Niša I u Niš lete trenutno na 10 destinacija širom Evrope.\nViz er najavio da će od 15. novembra tri puta nedeljno leteti iz Niša do Beča.\nAerodrom “ Konstantin Veliki “ u Nišu može na kraju godine da ima između 350.000 – 400.000 putnika jer postoji trend rasta broja putnika na aktuelnim brojem linija, uključujući dodatnu liniju do Ciriha i novu liniju do Beča-navodi se na portalu Fly for Niš.\nProšle godine na Niškom aerodromu bilo je 331.582 putnika , što je neverovatan rasta za samo tri godine je je 2014. godine iz vazdušne luke u Nišu letelo tek 1.335 ljudi.\n– Niški aerodrom nastavlja sa tendencijom rasta broja putnika jer je u periodu od januara do aprila ove godine bilo e 114.983 putnika, odnosno za 20.000 više u odnosu na isti period prošle godine. I tokom aprila bilo je nešto više od 30.000 putnika, što je skoro isti broj ljudi kao aprila prošle godine- navode na ovom sajtu.\nAvio kompanije Viz er(Wizz Air) iz Mađarske, Rajaner(Ryanair) iz Irske I Svis (Swiss) iz Niša I u Niš lete trenutno na 10 destinacija širom Evrope. Mađarski niskotarifni avio-prevoznik putnicima nudi četiri direktne destinacije ka Evropi (Malme, Bazel-Miluz, Memingen-zapadni Minhen,, Dortmund.) Lou kost avio-prevoznik iz Irske ima avio linije do Berlina/Šonefeld/, Milana/Bergamo/, Bratislave, Diseldorf/Vece/ i Stokholm/aSkavsta/). Nacionalna švajcarska avio-kompanija povezuje Niš sa Cirihom.\n-Putnici koji lete sa avio kompanijom Svis preko Ciriha tokom letnje sezone mogu odleteti na više 50 destinacija širom Evrope i sveta.Wiz er je najavio da će od 15. novembra tri puta nedeljno leteti iz Niša do Beča-napominju na sajtu koji se bavi promovisanjem letova iz Niša.\nAerodrom “Konstantin Veliki” doživeo je poslovnu ekspanziju od 2015. godine, kada su se za redovne linije iz Niša zanteresovale lou kost kompanije, kojima su ponuđene putničke takse od svega tri evra. Rezultat su bile izuzetno niske cene avionskih karata do evropskih destinacija, koje su iznosile i samo deset evra. Ovakve cene usluga bile su jedan od ključnih razloga za neverovatan razvoj Niškog aerodroma za samo tri godine.\nOvakva odluka je izazvala građanske proteste, kao i javne sumnje da država želi da preuzme upravljačku kontrolu nad Niškim aerodromom kako bi ograničila njegov razvoj zbog koncesije francuskoj kompaniji Vansi erport za beogradski aerodrom.


Kako su najavili meteorolozi, košava, toliko tradicionalna za prestonicu, trebalo bi sutra da oslabi, ali će jakog vetra biti sve do pred kraj meseca. Istina, neće biti orkanske jačine kao pre nekoliko dana kada je obarao drveće i pretio da sruši skele sa zgrada.\nPrema rečima gradskog sekretara za vanredne situacije Darka Glavaša tačno se zna koje su "crne tačke" u Beogradu kada duva vetar.\n- To umnogome zavisi i od smera odakle duva, ali postoje definitivno mesta sa većim brojem stabla koja su ugrožena. Lokacije zavise i od doba godine, nije isto da li duva jak vetar kada je sneg ili kiša, odnosno koja se količina lišća nalazi na stablima - rekao je Glavaš gostujući u Beogradskoj hronici RTS.\nA najugroženije opštine su...\n- Delovi Zvezdare, Čukarice, Rakovice, gde se standardno dešavaju drvoizvale, pad stabala. Ipak, ekipe "Zelenila" su u tim situacijama u stalnom dežurstvu i stižu na teren za pet do 30 minuta - dodao je Glavaš.


Medicinska sestra teško povređena u incidentu u Užicu - Užice Oglasna Tabla\n26 фебруара, 2020 012659\nNemio događaj u užičkoj bolnici zbio se u trećoj smeni između subote i nedelje, saznaje „Blic“.\nKako je „Blicu“ potvrđeno u Osnovnom javnom tužilaštvu u Užicu, D.P. je zadobila teške povrede oka. Ovde nam je rečeno da se o ovom događaju očekuje izveštaj policije sa izveštajima nadležnih inspekcija.\nU Zdravstvenom centru Užice nam je rečeno da je do pucanja koje povredilo medicinsku sestru došlo u trenucima dok je ona na boci za kiseonik montirala protometar, deo manometra. Razlozi koji su doveli do nesreće se ne znaju, a u utvrđivanju istog biće preduzete sve mere koje naloži Ministarstvo zdravlja koje je danas obavešteno o slučaju na infektivnom odeljenju. U ZC Užice kažu i da je događaj prijavljen i Inspekciji rada koja je ovim povodom posetila užičku bolnicu.


ONI SU PONOS GRADA: Deci svaka čast, a gradonačelnika i čelnike Požarevca treba da bude sramota! (VIDEO) - TPKNEWS\nNaslovna/VESTI/ONI SU PONOS GRADA: Deci svaka čast, a gradonačelnika i čelnike Požarevca treba da bude sramota! (VIDEO)\n7. septembra 2021. godine na gradskom otvorenom bazenu u Požarevcu, održano je Okružno školsko takmičenje u plivanju.\nDeca su zaista pokazala da su hrabra i istrajna u plivanju jer je voda u bazenu bila hladna, s obzirom da nisu imala prikladne uslove za takmičenje.\nRegionalno takmičenje u plivanju održaće se u februaru u Beogradu, a deca koja su osvojila zlatnu medalju plasirala su se za regionalno takmičenje.\nSada nadolazi ono glavno pitanje za gradonačelnika i čelnike Požarevca, kada će grad Požarevac konačno imati zatvoreni bazen i kako će omogućiti deci da se do februara pripreme za regionalno takmičenje? Da neće možda deca pripreme da vrše po najvećim hladnoćama na otvorenom bazenu i u hladnoj vodi? Koliko godina, tj. decenija unazad Požarevljani slušaju priče o izdvojenim parama iz požarevačkog budžeta za izgradnju zatvorenog bazena?!\nČestitamo od srca hrabroj i divnoj deci koja su učestvovala na takmičenju jer oni su ponos grada Požarevca i žalosno je što nemaju uslova da svakodnevno razvijaju svoj talenat i da treniraju plivanje.\nGradonačelniku i čelnicima grada Požarevca možemo samo da poručimo da treba da ih bude sramota, ako znaju šta to znači, jer je Požarevac jedini grad u Srbiji koji nema zatvoreni gradski bazen i to u savremenom 21. veku!


08.12.2021 / 14:10 Politika - O porukama iz Zagreba\n... i zamjenika pomoćnika državnog sekretara SAD-a i specijalnog izaslanika za zapadni Balkan Gabriela Escobara.\n- Poruka koju smo mogli da čujemo s te strane je poruka koju stalno čujemo, a to je da je za rješavanje svih pitanja koja postoje u BiH nužno da odmah profunkcioniraju institucije BiH. Da funkcionira Parlament, Predsjedništvo, Vijeće ministara i onda o svim pitanjima neka se razgovara u institucijama BiH. Neka se rješavaju sva druga pitanja i to je osnovna poruka koju smo danas mogli da čujemo od naših prijatelja iz SAD-a i EU - kazao je Džaferović.\nKaže da tim postupkom Narodne skupštine RS, ako se to dogodi, "samo možemo otići dalje u eskalaciju inače loše političke situacije u BiH".\n- Poslao sam, nakon tih njegovih prvobitnih izjava i njihove osude, poruku za saradnjom za rješavanjem otvorenih pitanja, a onda sam jučer ponovo dobio iste poruke, uz to još i uvrede i laži. Tako da, kada je pitanju Milanović, on što se mene tiče, sve više i više postaje beznadežan slučaj - kazao je Džaferović.


Dolar bi mogao da nestane, američkoj ekonomiji preti kolaps: Upozorenje bivšeg funkcionera MMF - 25.07.2020, Sputnik Srbija\nAmerički dolar bi mogao da nestane kao globalno dominantna valuta, a tržište SAD da doživi kolaps zbog rastućeg državnog duga, ocenio je Žu Min, bivši visoki... 25.07.2020, Sputnik Srbija\nNek' Kina ubaci u platni promet 2000 milijardi $,koje drži u slamarici.A,ameri idu po Evropi i "savjetuju" da se ne uzimaju kineski krediti,jer njihovi dolari ulaze u promet.I,obaraju dolar.Nisam ekonomista,ali ameri su i dalje prejaki.Pad dolara???????Ja to za sada ne vidim.Možda je do mojih izvora......Ali,ne vjerujem.\nJakoje, Preciznije bi bilo reći da će doći da većeg pada vrednosti dolara,a što se već vidi po ceni zlata,koje je najbolji pokazatelj realne inflacije.\n12:22 25.07.2020 (Osveženo: 12:25 25.07.2020)\nUpozorenje Žu Mina dolazi u trenutku kada se očekuje da Sjedinjene Države udvostruče mere fiskalnih stimulacija za ublažavanje krize usled pandemije virusa korona, prenosi RT.\nKongres trenutno razmatra novu rundu pomoći koja će koštati najmanje 1.000 milijardi dolara, a do sada je već odobreno 2.000 milijardi.\nDok američke Federalne rezerve nastavljaju agresivnu monetarnu politiku, postoji rizik od gubitka poverenja u dolar, kaže Žu, koji je bio zamenik izvršnog direktora MMF od 2011. do 2016. godine. On je trenutno šef Nacionalnog finansijskog instituta na Cingua univerzitetu u Pekingu.\n„Zabrinutost nije samo u tome da li će dolar imati akumulirani pad od 30 odsto u budućnosti, već da li će se dogoditi iznenadna eksplozija gubitka poverenja u američku valutu, koja bi dovela do kolapsa njenog tržišta“, rekao je Žu za „Saut čajna morning post“.\nOn je dodao da su sada kompanije mnogo ranjivije nego tokom svetske ekonomske krize 2008. godine, jer su niske kamate dramatično povećale obim njihovog zaduživanja.\nOn je objasnio da su Federalne rezerve uspele agresivnom politikom da dovedu do olakšanja finansijskog stanja i da su sprečile dalji pad ekonomije, ali mnoge kompanije i dalje klize ka bankrotstvu zbog prihvatanja mera u borbi protiv virusa korona i dugog trajanja pandemije.\n„Dakle, pitanje da li će biti finansijske krize zavisi od toga da li će velike kompanije otići u bankrot i da li će doći do skoka njihove zaduženosti, što bi moglo dovesti do državne krize“; rekao je Žu.\nNovi svetski finansijski poredak: Koliko smo blizu krahu dolara /video


Jajce /Nesportske nogometne igre dva kluba u BiH: Spletkarenje, ucjene, nezadovoljstvo... / Radio Sarajevo\nFoto: Saopštenje/NK Elektrobosna\nJajce / Nesportske nogometne igre dva kluba u BiH: Spletkarenje, ucjene, nezadovoljstvo...\n14. 09. 2021. u 08:09:00 Radiosarajevo.ba\nKlub je izrazio veliko nezadovoljstvo nesportskog ponašanja nogometnog kluba NK "Jajce" koji su prema njihovim riječima počeli sa ucjenama.\n"Na jedan perfidan i nesportski način, tek osnovani klub NK „Jajce“ odnosno nekadašnji NK „Metalleghe BSI“ krenuo je sa spletkarenjem i ucjenama", ističu iz ovog nogometnog kluba.\nNaime, iz "Elektrobosne" ističu kako je glavni operativac "NK Jajca" bez ikakvog pitanja uzima igrače koji su vezani Amaterskim ugovorom, sa jasno definisanim pravima i obavezama igrača i kluba, po svome odabiru koje zatim iza leđa javnosti ucjenjuju da moraju napustiti "Elektrobosnu", ili neće raditi u njihovoj firmi.\n"Gdje se izgubio vaš sportski duh i poštovanje, ali i solidarnost prema gradskom rivalu? Svi dobro znamo kakav je uspjeh napravio NK „MetallegheBSI“ i niko to ne spori, ali isto tako znamo kako ste na kraju balade završili neslavno. Postojanje kluba bila je svrha samoj sebi", stoji u saopćenju kluba "Elektrobosna".\n"Zahtjeve koje nam namećete iz samo vama poznatih razloga i namjerno vršite pritisak, tumačimo kao nesportsko ponašanje i vašu mržnju prema klubu koji je godinama bio ponos Jajca i Jajčana, a tako će i ostati uprkos vašim nastojanjima da nas po svaku cijenu ugasite", zaključuju iz "Elektrobosne"\nTagovi: nogomet ucjena Jajce\nIdeje / Svjetsko nogometno prvenstvo svake dvije godine? Evo šta kaže Čeferin\nFB / Nogometni savez BiH obećao pomoć za Mostar SG Staklorad


Šansa za pokretanje sopstvenog biznisa interno raseljenih - JUGPRESS\nŠansa za pokretanje sopstvenog biznisa interno raseljenih\n,,Ekonomsko osnaživanje za održivi povratak na Kosovo“, naziv je projekta koji je predstavljen u Vranju. Projekat finansira Evropska unija, a sprovodi ga organizacija CARE usaradnji sa Kancelarijom za Kosovo i Metohiju i Komesarijatom za izbeglice i migracije Republike Srbije.\nPartneri na projektu su UG Nexus Vranje i Grad Vranje.\nCilj projekta je ekonomsko osnaživanje ljudi iz kategorije interno raseljenih lica i povratnika koji imaju nameru da se vrate na Kosovo.\n„Pod ekonomskim osnaživanjem podrzumevamo njihovo osposobobljavanje da zarađuju. U okviru projekta biće ponuđeni grantovi za pokretanje sopstvenog biznisa, treninzi za pokretanje i vođenje sopstvenog biznisa, kao i treninzi za stručno usavršavanje. Planiramo da u okviru projekta dodelimo 80 grantova vrednosti do 2.300 evra, da obezbedimo 160 obuka za pisanje biznis plana i vođenje sopstvenog posla i da obezbedimo 240 obuka za stručno usavršavanje u periodu od dve godine“, kaže projektni menadžer organizacije CARE Milan Popović.\nKorisnicima projekta obezbeđena je savetodavna i podrška kroz organizovane posete Kosovu. Projekat traje 24 meseca.\nNa sastanku je predstavljen i konkurs za bespovratnu pomoć za započinjanje sopstvenog posla i obuka za zanimanja za interno raseljena lica i povratnike po Sporazumu o readmisiji koji žele da se vrate na Kosovo i Metohiju.\n„Prijava za konkurs je do 1. aprila i odnosi se na sve opštine Pčinjskog okruga.Lice koje dobije grant može da aplicira za obuku i da uključi još jednog člana porodice. To su pokretni biznisi pa se mogu prenositi i na Kosovo, rekla je Nataša Milosavljević iz organizacije NEXUS Vranje.\nObuka će se obavljati u Vranju.


Tag / Fudbaleri / Vesti online\nMaluda na Tviteru saznao da je dobio otkaz!\nFrancuz Floran Maluda saznao je putem Tvitera da je dobio otkaz i da neće više raditi kao trener u fudbalskom klubu Cirih.\nJ.Dinić 0 komentara\nSlavna istorija srpskog kluba Beograd iz Adelajda (White City Woodville) započela je još pre sedamdeset godina prošlog veka kad su se na igralištu okupljali mladići iz srpskih porodica i jurili...\nDabetić za miran san\nSunce, iako novembarsko na stadionu Sparte u Langenhagen u nedelju je u poslednjem jesenjem kolu toplo ogrejalo naše mnogobrojne navijače kojima su njihovi ljubimci u uzbudljivoj i zanimljivoj...\nRenveger nije nedostižan\nFudbaleri Srbije Beč izborili su, kolo pre kraja prvog dela prvenstva 1. Klase A, pobedu u gostima, nad Forverts Vijena 2016 sa 5:2 (3:2), čime su se još jednom približili vodećem na tabeli....\nU 16. kolu Krajsober lige Frankfurt, Tempo je poražen na gostovanju kod Konkordije Ešershajm - 2:1 (1:0). U utakmici koju što pre treba zaboraviti, pre svega zbog mladog i neiskusnog sudije koji...\nGazde bar u gradu!\nI. S. - E. V. 0 komentara\nFudbaleri mućkali sa stanovima\nBivši fudbaleri OFK Beograda Nemanja Vučićević (39) i Nikola Jolović (39) saslušani su zbog sumnje da su bili deo kriminalne grupe koja je preprodavala stanove preminulih ljudi u Beogradu i na...\nB.C 0 komentara\nGlavni teren fudbalskog kluba iz Boniriga dobija moderni irigacioni sistem\nŠta sve mogu sloga i jedinstvo, vidi se ovih dana u Bonirigu. Teren Fudbalskog kluba Beli orlovi pretvoren je u veliko gradilište, na kojem rame uz rame svoj doprinos obnavljanju i unapređenju...\nZ.M. - Vesti 0 komentara\nNeočekivan porez naših fudbalera: Vijena 2016. nikad lošija\nFudbaleri Vijene 2016. poraženi su posle loše partije od Austrije 17 sa 1:2 (1:1).


Velikan evropskog fudbala će ponovo biti deo elite, a fudbaleri su to umeli da proslave na originalan način.\nMilan je u poslednjem kolu sezone savladao Atalantu 2:0 u Bergamu i time obezbedio sebi drugo mesto u Seriji A! To znači da će "rosoneri" prvi put igrati u Ligi šampiona od sezone 2013/14.\nPredug je taj evropski post bio za tim koji je sedam puta osvajao Ligu šampiona, a sjajan video iz svlačionice ekipe pojavio se na internetu posle obezbeđenog plasmana.\nIgrači Milana su se postrojili u svlačionci kao pred početak utakmice, sa zvučnika se čula himna Lige šampiona, da bi na njenom kraju počela prava fešta!\nBack to @ChampionsLeague #UCL @acmilan pic.twitter.com/y7ngUegO7R — Diogo Dalot (@DalotDiogo) May 23, 2021\nfudbal Milan FK Milan Serija A italijanski fudbal strani fudbal Liga šampiona Sport


RT-RK dan na Letenci | HelloWorld.rs\nSvake godine u prvoj polovini juna, RT-RK za svoje zaposlene i njihove porodice organizuje druženje na izletištu Letenka, na Fruškoj gori.\nCilj sa kojim organizujemo događaj podrazumeva izmeštanje zaposlenih iz radnog okruženja i jačanje timskog duha učestvovanjem u zajedničkim aktivnostima. Kolege imaju priliku timski da se takmiče u fudbalu, basketu i odbojci, a na raspolaganju su i aktivnosti poput steličarstva, turnira u šahu ili adrenalinske avanture spuštanja zip-lineom.\nMimo aktivnosti za zaposlene, naša želja je da Letenka ostane događaj kada se upoznaju i druže i članovi porodica naših zaposlenih. Uz šetnju fruškogorskim stazama i veseo trk po livadi, naše najmlađe zabavljaju i angažovani sportski animatori.\nNovo druženje smo zakazali za jun sledeće godine, kada će poznate ekipe osvežene novim članovima ponovo odmeriti snage. Do sledeće Letenke, ostaje nam da sumiramo utiske i održimo pozitivnu atmosferu sa piknika.


Stručnjak za bezbednost otkriva kako su SVI PUTNICI meksičkog aviona uspeli da PREŽIVE PAD (FOTO, VIDEO)\nStručnjak za bezbednost u aviosaobraćaju Adrijan Jang izjavio je da putnici imaju više šanse da prežive avionske nesreće u avionima robusnije konstrukcije, kakav je bio avion kompanije "Aeromeksik" koji se sinoć srušio, a u kojem nije bilo stradalih.\nJang, istražitelj holandske konsultantske firme "To70", kazao je za AP da je procenat preživelih u takvim nesrećama veći, jer su "avioni sada jači nego što su ikada bili".\nOn je ocenio da sada postoji manja mogućnost da ljudi budu zarobljeni ispod srušenih sedista i podova, pogotovo ako je avion u jednoj ravni i sa ravnim podom, kao što je to bio slučaj s avionom koji se srušio na severu Meksika.\nJang je dodao da je još rano za spekulacije o uzrocima te nesreće.\nMeksičke vlasti objavile su da nije bilo nijedne žrtve među 97 putnika i četvoro članova posade. Spasioci su odveli 49 ljudi u bolnice, a u većini slučajeva radilo se o manjim povredama.\nMISTERIJA IZNAD TIHOG OKEANA Pronađeni delovi olupine japanskog aviona koji je juče nestao sa radara, OD PILOTA NI TRAGA\nNAJVEĆA MISTERIJA U ISTORIJI AVIJACIJE Nestali malezijski avion pilot je NAMERNO SRUŠIO i pobio sve putnike?


TV Most - Ljajić: Tek će se razgovarati o velikim poslovima sa Turskom\nLjajić: Tek će se razgovarati o velikim poslovima sa Turskom\nMožemo biti zadovoljni posetom turskog predsednika Redžepa Taipa Erdogana i tek će se osetiti pozitivni efekti njegovog boravka u Srbiji, rekao je za RTV potpredsednik vlade i ministar turizma i telekomunikacija Rasim Ljajić.\nOsetila se posebna atmosfera, dodao je Ljajić i napomenuo da u Novom Pazaru gotovo da nema stanovnika koji nema rodbine u Turskoj. Taj sentiment je bio očigledan jer ne dolazi svaki dan tako važna ličnost u Sandžak kao što je turski predsednik.\nGovoreći o turskim investitorima koji su bili u poseti, Ljajić je naglasio da će se tek razgovarati o velikim poslovima i ulaganjima, a da će vrlo brzo biti otvoreno više hiljada novih radnih mesta.\nNa opasku da će možda neko zameriti to što investitori iz Turske dolaze u Sandžak, Ljajić je rekao da u Novom Pazaru nema ni jednog i da su investitori išli uglavnom na jug Srbije, rukovodeći se sopstvenim interesima.\n"Svi oni imaju svoju logiku, a u prirodi biznisa je da troškovi budu što manji, a profit veći. Sve ostalo je sekundarno", rekao je ministar.\nNa pitanje da li bilo reči o Kosovu o kojem Srbija i Turska imaju različite stavove, Lajić je istakao da nije prisustvovao razgovoru dvojice predsednika i da su dominirale ekonomske teme.\n"Turski partneri su mi rekli da odnosi Turske sa Albanijom i Kosovom nisu onakvi kakvi su bili do pokušaja državnog udara i da je očigledno nekakvo zahlađenje odnosa", zaključio je Ljajić.


Nebojša Stefanović: Šta da radimo kada druge države počnu da nam vraćaju sve one koji neće dobiti azil u Evropi? | Hronika\nPočetna strana > Hronika > Nebojša Stefanović: Šta da radimo kada druge države počnu da nam vraćaju sve one koji neće dobiti azil u Evropi?\nKako se navodi u saopštenju Ministarstva unutrašnjih poslova Stefanović je dodao da je potrebno da se da odgovor na pitanje da li će se migranti vraćati i na osnovu čega, da li će biti primljeni u Evropu i da li će im se odobravati azil.\n"Samo zajedničkom razmenom podataka spremnije ćemo dočekati proleće, kada se očekuje veći priliv migranata i pojačan migratorni talas. Srbija će, kao partnerska zemlja koji želi da pomogne, nastaviti da bude posvećena ovom pitanju, ali nam je važno da imamo jasne odgovore od Evrope i drugih partnera", naglasio je Stefanović.\n"Šta da radimo kada zemlje, koje su posle Srbije na migratornoj ruti, počnu da nam vraćaju ljude iz Maroka, Irana i drugih država, odnosno sve one koji neće dobiti azil u Evropi", upitao je Stefanović.\n"Potrebne su nam konkretne smernice, jedinstvena migratorna politika i jasan stav da li su Srbija i druge zemlje Zapadnog Balkana prepušteni sopstvenim rešenjima ili imamo neku vrstu šire podrške. Srbija želi da bude timski igrač i da usaglasi svoju politiku sa evropskom politikom, jer mislimo da je to jedino moguće rešenje na duge staze", naglasio je Stefanović.\n"Mi nismo krajnja destinacija, ali samo prošle godine u našoj zemlji registrovano je više od 600.000 migranata, dok je od početka 2016. godine do danas prošlo oko 35.000 ljudi", precizirao je srpski ministar unutrašnjih poslova.


Datum kreiranja sreda, 13 jun 2018 04:56\nPrethodnog vikenda valjevski rvači borili su se na tri fronta, u Zagrebu, Beogradu i Sremskoj Kamenici, odakle su se vratili sa ukupno osam medalja.\nNajuspešniji je bio Uroš Kojić, koji je u Zegrebu bio prvi, a Bojan Andrić je uspeo da u dva dana osvoji dve medalje, jednu na turniru u Zagrebu, a drugu u Beogradu.\nNajpre su u subotu na tradicionalnom turniru "Trofej Zmaja" u organizaciji Rvačkog kluba “Fruškogorac” iz Sremske Kamenice rvači Mladosti osvojili tri srebrne medalje. U odličnoj konkurenciji uz učešće 100 takmičara iz devet klubova druga mesta u svojim kategorijama zauzeli su junior Strahinja Đermanović koji je nastupio u težoj kategoriji (-97kg), kadet David Petrović (-55kg) i stariji pionir Mihailo Marković (-60kg).\nIstog dana na izuzetno jakom međunarodnom turniru za pionire "Herkul open" održanom u Zagrebu, rvači valjevske Mladosti osvojili su tri medalje. U konkurenciji preko 200 takmičara iz 6 zemalja Uroš Kojić je bio prvi u svojoj kategoriji, dok su Bojan Andrić i Ognjen Pešić osvojili treća mesta.\nIzuzetno uspešan vikend završen je u nedelju osvajanjem dve bronze na međunarodnom turniru pionira “Prezident kup”. U konkurenciji 250 takmičara iz 14 zemalja, bronzane medalje u svojim kategorijama osvojili su Bojan Andrić i Luka Pavlović, dok su bez medalja uprkos dobrim borbama ostali Filip Krstivojević i Dimitrije Radovanović.\nValjevske rvače za vikend očekuje i poslednje državno prvenstvo u ovom delu sezone, pošto je u Senti u subotu na program prvenstvo Srbije za mlađe pionire u slobodnom stilu, na kojem će mladi valjevski rvači pokušati da dođu do novih državnih odličja.


Niko neće štrajkovati glađu ispred EU\nOdluka EU da ne otvori vrata Sjevernoj Makedoniji i Albaniji navela je region da shvati da ne može da se osloni samo na svoje zapadne susjede, izjavio je predsjednik Srbije Aleksandar Vučić i poručio da je jedini odgovoran pristup da brinemo sami o sebi.\nTakva odluka, doneena uprkos reformskim naporima Albanije i Sjeverne Makedonije, jasno je pokazala regionu da "nije sve do nas", istakao je Vučić u intervjuu za Fajnenšel tajms.\n"Oni su uvijek govorili, 'od vas zavisi, od brzine vaših reformi... Sad su pošteniji. Sad bar kažu, nije sve do vas'", rekao je Vučić i potom zapitao: "Šta mogu da uradim, da plačem i štrajkujem glađu ispred Berlemona?", misleći da sjedište Evropske komisije u Briselu.\n"Neću to da radim, niko to neće da uradi", rekao je predsjednik Vučić.\nVučić je rekao i da odbijanje EU da započne pristupne pregovore sa dvije balkanske zemlje opravdava njegovu politiku učvršćivanja bližih veza sa Kinom i Rusijom.\nBritanski list konstatuje da bi ovakvi komentari mogli da osnaže strahovanja da EU gubi uticaj na Balkanu pošto se lideri Unije nisu dogovorili o početku pregovora sa Skopljem i Tiranom na samitu prošle nedjelje.\nNe možemo da zavisimo od Evropskog savjeta\nPredsjednik Srbije Vučić je kazao i da Balkan treba da uradi više po pitanju jačanja regionalne saradnje.\n"Ne možemo da zavisimo od naredne odluke Evropskog savjeta ili od toga da li će holandska vlada odlučiti ovako ili onako ili da li će danska vlada uraditi nešto drugačije od onoga što očekujemo", rekao je Vučić.\nBritanski list podsjeća da je Vučić prošle nedjelje sa premijerima Sjeverne Makedonije i Albanije potpisao deklaraciju o formiranju sporazuma o saradnji po modelu Šengena koja predviđa slobodni protok ljudi, robe, kapitala i usluga između ove tri zemlje.\nDeklaracijom se pozivaju i druge zemlje regiona da se pridruže sa namjerom stvaranja zajedničkog tržišta od 18 miliona ljudi.\nPrethodno, rekao je on, susjedi Srbije nisu bili zainteresovani jer su očekivali mnogo više od EU.\nSada, kako je rekao Vučić, oni vide da "moramo najprije da se okrenemo jedni drugima, naravno ostajući na putu ka EU, ali ne očekujući milostinju od bilo koga".\nVučić je dodao da je spreman da uskladi stope poreza na dodatu vrijednost i podsticaje za investiranje sa Albanijom i Sjevernom Makedonijom, za koje je rekao da će stvoriti tržište od 12 miliona ljudi između tri zemlje.\nBritanski list podsjeća da je Srbija otvorila pretpristupne pregovore sa EU 2014. godine i zaključuje da je blok smatra manje pripremljenom za članstvo od Sjeverna Makedonije.\nVučićeva politika regionalne saradnje i balansiranje velikih sila podsjeća na geografske proračune koje je napravila Jugoslavija, koja je bila i osnivač pokreta Nesvrstanih iako je ta država bila mnogo veća od Srbije danas.\nMeđutim regionalno nepoverenje i bilateralni problemi nakupili su se tokom ratova nakon raspada Jugoslavije i predstavljaće izazov za dublju saradnju, dodaje Fajnenšel tajms.\nProzivao i novinarku\nSergej Trifunović sa Balija vrijeđao Vučića\nVučić: Kupili smo od Rusije oružje koje nam je Putin preporučio\n162 glasova 61%\n49 glasova 18%\n54 glasova 20%


Drama u Sloveniji zbog Titove ulice - Kako Narod Kaže\nautor KnK 09.07.2021, 07:48 1.3k Pregleda\nPokojni lider SFRJ-a i dalje izaziva podeljena mišljenja u centralnoj Evropi\nTrideset godina nakon što je Slovenija stekla nezavisnost, spor oko naziva ulice koja je od 1979. godine dobila ime u čast maršala Josipa Broza Tita, dostigao je svoj vrhunac. Pokojni lider SFRJ-a i dalje izaziva podeljena mišljenja u centralnoj Evropi, prenosi Guardian.\nOpštinski dekret kojim je Titova cesta u Radencima na severoistoku Slovenije, promenjena u Cesta osamosvojitve Slovenije (odnosno Cesta nezavisnosti Slovenije) stigao je do najvišeg suda u zemlji.\nČak je pokrenut i referendum kako bi se našlo rešenje za ime ulice koje je izazvalo žestoko protivljenje dela javnosti i lokalnih meštana.\nUprkos odluci ustavnog suda iz decembra meseca kojom je anuliran dekret, gradonačelnik Roman Leljak nastavlja sa svojim planom uklanjanja svih uličnih referenci na Tita.\nObrazlažući svoj plan da se ulica nazvana po Titu preimenuje, Leljak je tvrdio da je “Josip Broz jedan od najvećih ratnih zločinaca 20. veka“.\nPrema njegovim rečima, najnoviji pokušaj preimenovanja ulice potpuno je u skladu sa zakonom i dodaje da je promena znak poštovanja prema Alojzu Gaubveu, bivšem pripadniku JNA koji je ubijen na ulici kada se borio za nezavisnost Slovenije 1991. godine\nLeljak je inače autor knjige “Živi sahranjeni: Najgori zločin Josipa Broza Tita – Jama Huda” u kojoj je detaljno opisao “zločine koje su Titovi antifašistički partizani počinili nakon završetka rata, dok su pokušavali da izgrade novu zemlju po komunističkom modelu”. On u svojoj knjizi piše da je više od 1.000 ljudi, uglavnom ratnih zarobljenika, ubijeno je tokom maja i juna 1945. godine u Huda Jami.\nNa opštinskom sastanku gde je novi dekret navodno definitivno odobren, petorica odbornika su napustili sednicu i optužili Leljaka da je ideološki nastrojen.\n“Nažalost, demokratija je umrla u opštini Radenci sa dolaskom gradonačelnika Romana Lejaka koji proizvoljno menja imidž opštine i donosi sumnjive odluke koje će građani dugo plaćati. Gradonačelnik Roman Leljak je uspeo da podeli građane na dva tabora i da ih posvađa“, naveli su odbornici Norma Bale i Dejan Berić u zajedničkom saopštenju.\nOvo nije prvi slučaj da ulice koje nose naziv bivšeg doživotnog predsednika izazivaju buru u Sloveniji. Prethodno, Ustavni sud Slovenije 2011. godine u odvojenom slučaju presudio da je plan da se preimenuje Titova ulica u Ljubljani neustavan.\nU slučaju Radenaca, građani sada imaju manje od dve nedelje da se izjasne da li žele da se ulica i dalje zove po Titu ili da se preimenuje.\nSlovenija je krajem prošlog meseca proslavila 30 godina nezavisnosti, ali su konflikti iz skorije istorije i podela Jugoslavija i dalje prisutni u ovom kraju Evrope, piše Guardian.\nBritanski list podseća da je Tito vladao Jugoslavijom, čiji je Slovenija bila dio, do svoje smrti 1980. godine. Tito je bio surov u suzbijanju disidentskog mišljenja i nacionalističkih pokreta i njegova uloga i ponašanje tokom formiranja Socijalističke Federativne Republike Jugoslavije i dalje je tema brojnih debata. Posle Titove smrti, Jugoslavija se raspala u krvavim ratovima krajem prošlog veka.\nPrethodni članak U Švedskoj pao avion sa padobrancima\nSledeći članak Otkriveno u čijem je vlasništvu skupocena vila na Zlatiboru…


PD Krivaja 1884 Zavidovići obrisana iz sudskog registra - Klix.ba\n26.8.2011. u 16:25\nOpćinski sud u Zenici danas je ukinuo rješenje o osnivanju Privrednog društva "Krivaja 1884 d.o.o." Zavidovići, pa je u ponovnom postupku odlučivanja odbio prijavu za upis osnivanja ovog privrednog društva, i po osnovu donesenog rješenja brisao ovo privredno društva iz sudskog registra, saopćeno je iz službe Suda.\nU postupku rješavanja, prijedloga za prekid postupka upisa u sudski registar i žalbama podnesenim protiv rješenja o osnivanju navedenog privrednog društva, Općinski sud u Zenici uvažio je podnesene žalbe imajući u vidu da su se od dana upisa ovog preduzeća u sudski registar okolnosti promijenile. Pored ostalog i Vlada FBIH je donijela zaključak kojim je data saglasnost za raskid ugovora o zajedničkom ulaganju, od 24.septembra 2010. godine i Anex-a ovog ugovora od 29.septembra 2010. godine, zaključenog između ulagača Industrijskog preduzeća "Krivaja d.o.o. Zavidovići" i "Ferimpex d.o.o. Zavidovići".\nSud je utvrdio da nema više mogućnosti da dođe do osnivanja subjekta Privrednog društva "Krivaja 1884" d.o.o. Zavidovići i zbog činjenice da je otvoren stečaj nad IP "Krivaja Zavidovići", kao jednim od osnivača ovog subjekta.


Guverner Nemačke kritikovao mere Evropske centralne banke\nGuverner nemačke centralne banke Jens Vajdman kritikovao je nedeljna povećanja obima Hitnog fonda za očuvanje likvidnosti (ELA) u grčkim bankama.\n"Imajući u vidu zabranu monetarnog finansiranja vlada, smatram da nije u redu da se bankama koje nemaju pristup tržištima odobravaju zajmovi kojima se potom finansiraju obveznice vlade njihove zemlje, koja takođe nema pristup tržištima", rekao je Vajdman za nemački list Handelsblat, a preneo Rojters.\nEvropska centralna banka (ECB) je krajem prošlog meseca povećala obim fonda ELA za 1,4 milijarde evra, pa je grčkim bankama na raspolaganju ukupno 76,9 milijardi evra.\nGrčke banke zavise od ECB, ali centralna banka evrozone više ne prihvata državne obveznice Atine kao kolateral za dodelu pozajmica. Ranije je to činila pod posebnim mehanizmom, ali je taj program ukinut sve dok grčke vlasti ne postignu dogovor sa svojim međunarodnim kreditorima.\nBez tog mehanizma, grčke banke se oslanjaju samo na vanrednu pomoć za likvidnost, što je mnogo skuplje od uobičajenih operacija centralne banke za refinansiranje.\nGrčkim bankama su očajnički potrebna sredstva za održavanje likvidnosti, pošto su od početka decembra prošle godine do kraja februara 2015, pojedinci i preduzeća povukli 25 milijardi evra sa bankovnih računa u strahu da će zemlja bankrotirati.